text:
Impamvu abakobwa bakize bagorwa no kubona abagabo.
Aho igihe kigeze buri mukobwa cyangwa umugore akangurirwa gukora ngo yigire mu rwego rwo kudategereza amaramuko kubandi cg ku mugabo, bitandukanye na mbere aho umukobwa cg umugore yabaga ari uwo guteka kwita kubana no kumenya niba icyarire cy’inka cyabonetse.
Ikinyejana cya21 cyazanye izindi mpinduka cyinazamura imyumvire mishya biva ku kuba umugore wo mu rugo ahubwo by’imukira kukuba umugore waba umuyobozi, akaba rwiyemezamirimo kuburyo nabagabo bamwigiraho. Izamuka ry’iyo myumvire ryateye umugore cg umukobwa kw’itinyuka kuburyo udashobora no gutungurwa no kubona umwana w’umukobwa uri munsi y’imyaka 25 yewe unavuka mu muryango utishoboye ariko wakoze akabasha kwigurira inzu, imodoka ndetse n’ibindi benshi mu bahungu b’urungano rwe baba badashobora kwigezaho. Ariko se kuki abakobwa nkabo ndetse nabavuka mu miryango yifashije bakunze kutabonera abagabo ku gihe? Baba babigiramo ruhare ki? Nibyo tugarukaho muri iyi nkuru.
Imwe mu mpamvu nyamukuru itera abakobwa bifite kutabonera abagabo kugihe ahanini burya nuko abasore benshi baba babatinya kenshi na kenshi bakanga ko babumvira ubusa. Naho kubakobwa bavuka mu miryango yifashije ho akenshi usanga n’ababyeyi babo babigiramo uruhare kuko baba batifuza kuba bashyingira abana babo mu batindi birengagije ko hatubaka ubutunzi nubwo nabwo buba bukenewe. Ariko nyamara ababyeyi bakora ibyo nabo babikora nta rundi rwango ahubwo ar’ukubera ko bifuriza umwana wabo ibyiza.
Uburyo wabyitwaramo rero niba uri umwe murabo cyangwa ukaba uri umusore watinye umukobwa wifite cyangwa uvuka mubo mutanganya ubushobozi reba iyi video


c: text/html

text:
Umuyobozi Mukuru wa RURA, Lt Col Patrick Nyirishema, yabwiye IGIHE ko iyo nteguza yashyikirijwe City Radio kuri uyu wa Mbere, nyuma y’ibibazo biyibarizwamo birimo kuba itishyura umurongo ikoresha, ndetse n’ibibazo by’abakozi badahembwa.
Iyi radiyo yahawe minsi 15 yo gukemura ibibazo ifite, ikazarangira ku wa 22 Ukwakira ari nabwo hazafatwa icyemezo gishobora gutuma ifungwa burundu cyangwa igakomeza gukora nk’ibisanzwe.
Lt Col Nyirishema yagize ati "Iki kiganiro tumaze imyaka isaga itatu tukigirana, ubu twageze aho tuvuga ko tutakomeza gutya, ibintu bigomba kugira aho bigarukira abantu bakuzuza inshingano zabo, kandi muri iyo myaka isaga itatu twakomeje tubasaba ngo mugire mutya, tubagira inama, ubu twabahaye iminsi 15 ntarengwa.”
"Niba bashobora kuzuza inshingano zabo n’ibyo basabwa, bazakomeza gukora. Nk’Urwego Ngenzuramikorere, umurongo bakoresha ugomba kwishyurwa kuko ni umutungo w’igihugu, hari benshi bawushaka. Iyo ikigo rero gikora nabi, imikorere yacyo ifite ibibazo byinshi tubona, kikananirwa no kwishyura umurongo wacyo umwaka ugashira, uwa kabiri, uwa gatatu, icyo gihe baba bananiwe kuzuza ibyo basabwa.”
Gusa ntabwo Nyirishema yatangaje ingano y’amafaranga iyi radiyo ibereyemo RURA, ajyana n’imyaka ishize.
Umuyobozi wa City Radio, Kelvin Katuramu, yabwiye IGIHE ko iby’iyi minsi 15 atari ukuri, ndetse ko kuva ejo mu ijoro kugeza ku gicamunsi kuri uyu wa Kabiri, radiyo yari yavuye ku murongo abantu bagatangira kuvuga ko yafunzwe, kandi byari ukubera ikibazo cya tekiniki.
Yagize ati “Hari amakuru abatadukunda bavuga, bamwe mu bahanganye natwe, City Radio ni imwe muri radiyo zashinzwe mbere mu Rwanda, ni radio ikomeye, hari zimwe zirimo gushaka kwinjira ku isoko, bumwe mu buryo zishaka gukoresha ni ukugerageza gushyira hasi iyi radiyo yamaze kubaka izina ryayo.”
Muri Kanama 2015 nabwo iyi radiyo yafunzwe ariko bwo bikozwe n’Ikigo cy’Igihugu cy’Imisoro n’Amahoro (RRA), kubera ibirarane by’imisoro yari ifitiye Leta. Icyo kibazo cyaje gukemuka ikomeza ibikorwa byayo.
Mbere yaho kandi umwe mu bari abakozi bayo yitabaje urukiko, rutegeka Kelvin Katuramu kumwishyura umushahara ungana na 872,727 Frw.
Imibare ya RURA yo mu 2018 yagaragazaga ko mu mwaka ushize iyi radiyo yumvwaga ku kigero cya 60% mu gihugu hose.

robotstxt: allowed

filter: keep


text:
Nabuze aho mpera nsobanurira mama ibyanjye, byari bigoye cyane kumubwira ko Nyandwi yambeshyeye kandi Sabine yarahamije ukuri.
Byarankomereye kuvuga ko nategetswe kubana na Elysie, ikiniga kiranga kiranganza, akomeza kumbwira,
Mama-“Ryan! Burya nabonaga urukundo rwawe nkabona rusendereye, rwari nkurwa So wakubyaye sinari nzi ko washukwa n’ ibintu ukibagirwa abantu, ese disi ubu uratuje uratekanye n’ amarira yakamye mu mwana w’ abandi kubera urukundo wamwambuye yaravutse nkawe?”
Njyewe-“Mama! Ndagusabye mpa akanya nkubwire uko byose byagenze…”
Mama-“Ryan tuza ntabwo ndi umwana, iyo ukomeza kwikundira Sabine yenda nubwo buzima bwiza washakaga wari kuzabubona!, Ubu se utandukaniye he na Ntwari? Ahaaa! Wasanga ubu nawe mwarahuye mukiyunga ukamuyobora hano, ahubwo reka njye gukinga nkomeze da! Ntawamenya”
Mama yarasohotse aragenda, nibwo namenye neza ko ikizere nari mfitiwe cyayoyotse kugeza ubwo Mama anyishisha.
Nongeye kugira agahinda kivanze n’ ububabare bw’ imvune, yongeye kugaruka cyakora nk’ umubyeyi ntiyavuze ngo: “Awa” Yagiriye ko nirukanse nsiganirwa gusaba imbabazi.
Yaranyihanganishije ndetse aratuza antega amatwi, natangiye kumubwira ibyambayeho, ntacyo nigeze nsimbuka namufunguriye umutima.
Uwambyaye akanyonsa akandera akankuza, yamenye ukuri kwanjye akwemera atajijinganya, burya iby’ umwana n’ umubyeyi birikora, yanyumvise ntaramubwira byose,
Mama-“Ryan! Nubundi mwana wanjye kubyakira byarananiye, naburaga aho mpera ngo mpakane ko atari wowe nzi gusa So akanga akampamiriza ukuri”
Njyewe-“Mama rwose nituye imbere yanyu, narahemutse kandi ntawe muri mwe wigeze ahemuka kuva yabona izuba, ibyambayeho nanjye si njye ni ukuri……”
Mama-“Tuza Mwana wanjye nakumvise, agahinda kakurimo ndakabona, ibuka kandi ya magambo nakubwiye igihe wari uraye uri bugende….burya umutima warankomangaga ariko shenge ukambwira ko ugiye kureba uwo ukunda”
Muri ako kanya nibutse ya magambo koko Mama yambwiye, nemeye ntashidikanya ko irya mukuru ritinda ariko ntirihere.
Hashize akanya katari gato ducecetse nikije umutima ubugira gatatu maze ndebana imbabazi Mama ndamubaza,
Njyewe-“Mama! Sabine yageze hano ate? byagenze bite se ngo ahagume?”
Mama-“Ryan! Nyuma y’ ibyakubayeho Sabine yaje ino yikoreye agahinda, atubwira ibyawe, adutura amarira turumirwa, yanze kubona bibaye ngo agende nkutarakumenye…mbega yaje asa naho aje kuturegera ko wahemutse”
Njyewe-“mana yanjye wee!”
Mama-“Ubwo rero asohoje ubutumwa yagize ngo agende ariko umutima urankomanga, mubwira ko nubwo yakubuze akaba aganjwe n’agahinda ariko atabuze byose,
Namusabye ko aho kugenda ntawe asanze yakwigumira aha nkamubera umubyeyi, aho kujya kuba wenyine akigumira mu muryango, namubwiye ko nzamwitura ko yagukunze ,
Cyakora shenge yarabyemeye dutangira kwibanira muhoza agahinda, nyuma nibwo namenye ko burya bwose iyo mureka akagenda ari bwo bwa nyuma nari kuba mubonye….ubu Sabine yari kuba yariyahuye!”
Njyewe-“Yeeee?”
Mama-“Ngayo nguko”
Nyuma y’ akanya gato intekerezo zanjye ziri kure…ndetse kure cyane,
Njyewe-“Mama! Uranzi waranyibyariye, ndagusabye mbwira icyo nakora, nagerageje kwakira ubuzima nisanzemo nti ahari yenda nibwo Imana yampitiyemo ariko byaranze, nta buzima budafite Bina, uwo mvunitse nkurikira”
Mama-“Mwana wanjye se koko urumva wakora iki ko amazi yarenze inkombe?”
Njyewe-“Mama! Mfasha byibura Sabine antege amatwi, niyo yakumva ukuri kwanjye ntambabarire, ndakwinginze mubyeyi”
Mama-“Ahaaa! Harya ngo yirutse agana hehe?”
Namurangiye aho yirutse agana, ansiga aho aragenda nsigarana umutima uhagaze, nasigaye nambaza Imana ngo igire icyo ikora, nongere nishime mu buzima, Sabine angarukire aho kumpunga.
Uwo nitaga Papa yaratashye, numvise avugira hanze mbura aho ndigitira, akomeza mu nzu, akimbona yakubiswe n’ inkuba, binyibutsa cyera iyo yambonaga ibyishimo bikamusaga..….mbega isoni n’ ikimwaro!
Yatangiye kumpata ibibazo byinshi ariko nkabura ibisubizo, mama yasanze bigeze kure, niwe witambitse hagati, maze aramusobanurira.
Amaze kumubwira ibyanjye nibwo yacururutse, ntangira kubaza Mama aho Sabine amusize, numvaga amusize nko hanze cyangwa ari mu cyumba,
Njyewe-“Mama! None se Sabine ari hehe? Basi se yatuje umubwira ko hari ijambo nshaka kumubwira?”
Mama yikije umutima….
Mama-“Ryan! Sabine twabuze aho yarengeye, abantu bose nabajije bambwiye ko bamubonye agenda ariko rwose twabuze aho yarengeye”
Muri ako kanya nacitse intege, nubika umutwe mu biganza, nongeye kwicwa n’ agahinda ko aho nisangiye Sabine mumenesheje akabura n’ amahoro yari yifitiye.
Twakomeje gutegereza amasaha akomeza kwicuma, ibyo kurya banteretse imbere byarahoze birahororomba, ijoro ririnda rigwa.
Muri salon twicaye twese,
Mama-“ Ubu se koko umwana w’ abandi turamenya dushakira he?”
Papa-“Umbaze nkubaze, ahubwo se ubu araye hehe?”
Mama-“Ndumva mpangayitse cyane, uriya mwana w’ umukobwa bashobora kumugirira nabi, bakamufata ku ngufu cyangwa…..”
Uko babivugaga umutima warushagaho gutera cyane, numvaga icyamubaho cyose ari njyewe kabitera, ibyo ntabashaka kwihanganira.
Telephone yanjye yarasonnye ndebye umpamagaye….yari Elysie, nayijugunye aho umujinya uba mwinshi, ndongera ndayitora nyishyira mu mufuka, ndahaguruka ndacumbagira nisunga inzu ndasohoka,
Mama-“Ugiye hehe se kandi?”
Njyewe-“Ngiye hanze gato…nako ngiye kwihagarika”
Mu by’ ukuri siho nari ngiye ahubwo nari ndambiwe kwicara aho mbona Mama na Papa, bashiki banjye bababaye kubera kubura Sabine ari njye kabitera, narakinguye ndakinga, nzamuka ruguru y’ inzu, mfungura buhoro urugi rwo ku irembo ndakinga.
Nakomeje gucumbagira, nzamuka ya nzira Sabine yanyuzemo, nshikuza igiti ngo nicumbe, mfata inzira muri icyo gicuku.
Uko nateraga intambwe icumi niko nahamagaraga Sabine, nananirwa nkicara nkongera ngahaguruka, numvaga ko yenda yaba yihishe mu gihuru cyangwa yirutse akagera kure bukamwiriraho agaruka…numvaga ko ndi bumubone uko byagenda kose.
Nakomeje kugenda ngera mu mwijima mwinshi nkura telephone mu mufuka nshana itoroshi, ako kanya numvise umuntu uyinshikuje, ndahindukira, yari umusore ntarebaga mu maso.
Njyewe-“Urinde wowe?…”
We-“Ceka cyangwa nkwereke”
Njyewe-“Nta mbaraga mfite zo kurwana, ndagusabye wintwara telephone yanjye”
We-“Hhhhh!, ibyo se wabizana ku muntu waburaye? Ririmba urwo ubonye ukomeze ucumbagurike utaha, abajura bino ntabwo dupfa gukubita umuntu cyeretse iyo atamanitse amaboko ngo tunyure mu mifuka tumusigire ibyangombwa, ariko mwagiye munywa nke?”
Njyewe-“Oya rwose ntabwo nasinze, naje ino uyu munsi, ubusanzwe nabaga I Kigali”
We-“Wabaga I Kigali?”
Njyewe-“Yego,”
We-“Reka nkumurike ndebe uko usa ra?”
Ako kanya yankeshe itoroshi mu maso sinahumbya nkomeza kureba muri urwo rumuri rwamenaga amaso, akimbona arikanga cyane ndatungurwa, ahita ambwira vuba,
We-“Ryan! Ni wowe?”
Njyewe-“Ngo..ngo urinde wowe unzi?”
Aho kugira ngo ansubize yahise apfukama hasi nkomeza gutungurwa, maze ambwira vuba,
We-“Ryan! Mbabarira ni ukuri…ndi Zamu ukuzi kwa Ntwari, uwagucucuye utwawe, rwose ndagusabye umbabarire wakira telephone yawe wigendere”
Byambereye igitangaza muri ako kanya, ntabwo nari nzi ko nakongera guhura na Zamu nyuma y’ ibyabaye,
Njyewe-“Za! Ni wowe? Warakize, haguruka, haguruka!”
Yampereje telephone nanjye mucara mu maso, koko yari we na za nkovu z’ amateka zari zimuriho, yatangiye kumbwira….
Zamu-“Ni Njyewe rwose, nyuma y’ ibyambayeho naje gukira bigoranye ariko ubujura bwaranze buranyokama, nagumye ino ubu ntunzwe no kwiba kandi nari umusore udahemuka ahubwo urya ibyo yaruhiye”
Njyewe-“Yabababa!”
Zamu-“Mbabarira rwose nari narabuze aho ngukura ngo ngusabe imbabazi, mpora nicuza kandi rwose nabaye ikigwari nifuza ibitankwiye ariko ubu ndicuza”
Njyewe-“None se niba wicuza ukaba na nubu ukiba?….”
Zamu-“Ryan! Ntakubeshye si ikindi, natoye ingeso bikino, nanjye mba numva niyanze, gusa ariko nta kundi”
Njyewe-“Za! Wakoze icyaha kandi ingaruka yacyo warayibonye, ndakubabariye nkuko nanjye ngenzwa iri joro n’ imbabazi”
Zamu-“Eeeh! Urakoze cyane rwose! Urakoze weee! Sinzi uko nagushimira”
Njyewe-“None se Za! Ahantu wanyuze hose nta mukobwa wabonye…..”
Zamu-“Umukobwa? Umukobwa iri joro? Reka reka ino nta mukobwa wabona mu nzira iri joro, urashaka ujya kukuraza se nka wa wundi wajyaga aza kukureba mu gipangu kwa Ntwari?”
Njyewe-“Za! Uriya mukobwa niwe ungenza iri joro, niwe nje nshaka, ibyanjye ni birebire ahubwo mbwira niba hari aho wamubonye”
Zamu-“Yebaba wee! Wapi yageze ino ate se?”
Zamu natangiye kumubwira bicye muri byinshi, amaze kuntega amatwi maze arambwira,
Zamu-“Ryan! Ihangane pe! Gusa nditeguye kugufasha, reka tujyane dukomeze tumushake, aho ugarukira nanjye niho ngarukira”
Zamu yemeye atyo kujyana nanjye, ndacumbagira tugenda duhamagara gusa twageze aho numva byanze turicara, dutangira kuganira na Zamu… bwarinze budukeraho, aho twari twicaye munsi y’ urugo rwaho ntazi
Tukicaye aho nongeye kwitegereza Zamu wari wambaye imyenda yacitse ndetse asa nabi, mu gihe nari nkimwitegereza twumvise ijwi ry’ umugabo wasaga nuwivugisha ruguru yacu Zamu ahaguruka yiruka, uwo mugabo amuvugiriza induru ndetse aramwirukankana, amabuye avuza ubuhuha.
Nagumye aho hashize akanya wa mugabo agaruka yivugisha,
We-“Ngize amahirwe ndagitanga! Hmm! Kiriya ndakizi ni igisuma n’ amazu kirayacukura”
Yakomeje aza aba arambonye arahagarara, akomeza kunyitegereza hashize akanya,
We-“Bite wowe?”
Njyewe-“Ntabwo ntabwo…”
We-“Uuuh? Ko waje kwicara impande y’ urugo rwanjye se kandi?”
Njyewe-“Yewe, erega nagenze bunkeraho”
We-“Uuuh? Ngo bwagukereyeho? Urara aha wicaye?”
Njyewe-“Yego”
We-“Ibi niki mwo kabyara mwe? Uremera urara hano neza neza Pe? Iyo uza ukaka icumbi hano iwanjye se ko Karasira ntari kukwima icumbi? Ino bose baranzi ndi inyangamugayo pe!”
Njyewe-“Yewe, bwari bwije cyane…nako bwari bwakeye niyo mpamvu nikinze aha”
We-“Uriya musore w’ umujura ruharwa se mwari muri kumwe?”
Njyewe-“Yego twari turi kumwe, niwe wamperekeje ndamuzi, muzi mu kahise I Kigali ubwo yari umuzamo, twongeye guhura muri iri joro ashaka kunyiba ariko byaje kurangira amperekeje”
We-“Ese? None se ubundi urava he ukajya he?”
Njyewe-“Uko undeba uku rwose ubu ndi gushaka amahoro nabuze”
We-“Amahoro? Amahoro ki se kandi?…nako tambuka uze murugo umbwire”
Njyewe-“Ugira uti se….ohlolololo”
We-“Eeeh! Ese wanatsikiye uravunika?…”
Narahagurutse ndasindagira, aramfasha duhinguka mu rugo, umukecuru wari wicaye hanze atoranya ibishyimbo ambonye ariyamira,
We-“Nyagasani mwami? Uyu muntu se umukuye hehe ko mbona yatonze ikime?”
Yinjiye mu nzu yihuta azana intebe atera hanze ndicara, ndaruhuka batangira kumbaza byinshi, nanjye mbabwira bike, ko ngenzwa amanywa n’ ijoro na Sabine batazi nzi.
Nababwiye uko asa…ibyo yari yambaye n’ ibindi… nongeye kwiheba bambwiye ko batamuciye iryera, baranzimanira bampa agakoma muri ako kanya nibuka nshugusa mpuha ndi imbere ya Sabine nkabira icyuya.
Narabasezeye nkomeza urugendo, wa mugabo w’ imfura aramperekeza, uko ngenda nabazaga abantu niba hari uwo babonye, ngeze ahantu hamwe nicara munsi y’ igiti, telephone yanjye yari yazimye kubera nari naraye nshanye.
Nitwikiye ishati agatotsi karantwara…. nongeye kubona Sabine ahindukiye ntega ibiganza, mfukama ku mavi yombi ntangira gutakamba
Njyewe-“Bina! Mbabarira ndakwinginze, ntiza amatwi y’ umutima wawe, wumve uwanjye umenetse dore nteze ibiganza ngo nganze amakosa nakoze antera guhungabana, nkaba inganzwa y’agahinda , ndeba ni ukuri nambaye isura ntigeze nifuza gususa nayo mu maso yawe.
Nkundira unyumve nkuko wamye umbona ukishima, nyabuna girira ko wankunze wongere utuze, wibuke rya joro rimwe ryampaye ikizere cy’ ubuzima, ubwo wampoberaga untunguye, ukambwira gahoro uti, ndagukunda, icyo amatwi yanjye yari asonzeye.
Bina! Ibuka bambi duterana intambwe, amagana akaturangarira, ibuka ko nifuzaga kukugira igitego kitwinjiza mu byishimo, tukaba ikitegererezo mu rukundo, tukazamanika ibendera benshi bazarangarira bakariha icyubahiro…..
Nashigukiye hejuru numvise umuntu unkozeho, ngikuraho ishati nari nitwikiye mu maso…………………………………….
Ntuzacikwe na Episode 72 y’ inkuru ndende “Sabine” ejo mu gitondo


text:
Uyu ni umwe mu myanzuro 23 yafatiwe mu mwiherero wahurije abayobozi bo mu nzego z’ibanze n’abakozi ba ministeri y’ubutegetsi bw’igihugu mu karere ka Musanze tariki ya 27 na 28 Ukwakira 2019.
Iri huriro ryitabiriwe n’umuyobozi w’umujyi wa Kigali n’abamwugirije, ba Guverineri b’intara, Perezida w’inama njyanama y’umujyi wa Kigali n’uturere, abayobozi b’uturere n’ababungirije, abanyamabanga nshingwabikorwa b’intara, umujyi wa Kigali n’uturere n’abayobozi bashinzwe imirimo rusange mu mujyi wa Kigali n’uturere. Ryitabiriwe kandi n’abayobozi b’ibigo bya Leta bishamikiye kuri Minisiteri y’ubutegetsi bw’igihugu.
Muri uyu mwiherero hafatiwemo imyanzuro igera kuri 23 yose iganisha ku kwihutisha imitangire ya serivisi zihabwa abaturage hagamijwe kwihutisha iterambere, ndetse abitabiriye uyu mwiherero bakavuga ko iyo myanzuro yose bayitwaye nk’imihigo bagomba kwesa.
Umwanzuro wa kabiri muri iyo 23 uvuga ko bitarenze uyu mwaka wa 2019-2020, hagomba kubaho umudugudu ntangarugero umwe muri buri murenge, akagari ntangarugero kamwe muri buri karere n’umurenge ntangarugero umwe muri buri Ntara n’Umujyi wa Kigali byujuje ibipimo by’iterambere n’imibereho myiza.
Ubundi hari hamenyerewe imidugudu y’icyitegererezo yubakwaga mu rwego rw’akarere, ariko noneho uyu muhigo mushya abayobozi mu nzego z’ibanze bihaye uteganya ko umudugudu ntangarugero uba muri buri murenge, muri buri karere hakabamo akagari ntangarugero naho muri buri ntara hakabamo umurenge ntangarugero.
Minisitiri w’ubutegetsi bw’igihugu Prof. SHYAKA Anastase avuga ko intego y’uyu mwiherero wari ubaye ku nshuro ya kabiri ari ukwisuzuma hagamijwe kuvugurura imikorere mu nyungu z’umuturage, ari nayo mpamvu ngo iyi myanzuro yafatiwemo abayobozi mu nzego z’ibanze bakwiriye kuyifata nk’imihigo bagomba kwesa byanze bikunze.


text:
“ Yesu Kristo uko yari ari ejo, n’uyu munsi niko ari kandi niko azahora iteka ryose” Abaheburayo 13:8
Hari igihe dusoma amagambo yo muri bibiliya , umuntu akayafata nk’inkuru ariko ni ukuri gusa. Najyaga nibaza ukuntu inyanja yatandukanye abisirayeri bakayambuka nkabambuka kubutaka , nkumva simbishyikira , ariko nanjye nabonye Imana itandukanya inyanja ndatambuka nkuwambuka ku butaka .
Hari umuntu twabanye igihe kirekire akajya iteka atubwira ngo buri muntu navuge ikintu Imana yigeze kumukorera atazibagirwa na rimwe kugeza avuye mu mubiri cyangwa se Yesu agarutse. Nanjye icyo ngiye kuvuga sinzakibagirwa.
Hari mu ntambara ya 94 nari mfite imyaka 19, ubwo amasasu yavuze ari menshi cyane Kigali, abantu bariruka ntanuwamenyaga aho yirukira, urusaku rw’amasasu ntirwatumaga umenya icyerekezo. Twaragiye rero tunyura Mont Kigali Nyabarongo. Igitangaza ngiye kubabwira cyabereye ahitwa Kamonyi ya Gitarama, ntabwo nzibagirwa gukora kw’Imana mu isi y’ababaho. Njye nabo tuvukana twari nka 8, tuhageze abantu ntibari bacyumva urusaku rw’amasasu, noneho bashira impumu bibuka ko hari abantu basigaye badapfuye. Ubwo bahise banyicazanya n’abo tuvukana aho nyine kuri bariyeri bati aba baruzuza icyobo kiri hafi aha.
Twagiye kubona tubona abantu bambaye amakoma, fafite intwaro za gakondo baje badusatira bavuza amafirimbi batubaza bati ubundi mwitwa bande? Nuko turivuga amazina , tukanongeraho naho twigaga kuko nigaga secondaire muwa gatanu.
Aho kuri bariyeri, habonetse umwana w’umusore muto rwose, afata mu mutwe amazina yacu aragenda ngo abwira mama we na bashiki be ati disi hari abana bagiye kwicira kuri bariyeri ! Mu kanya gato twagiye kubona tubona , abana b’abakobwa nka 3 tutazi, tubonye ubwa mbere baraje bavuganye n’abantu bo kuri bariyeri bati disi bano bana turigana ! Nibwo baje kudusuhuza, bakajya badusuhuza mu mazina, bati uraho Ali! Yooo ku ishuri se bite!!
Nawe urumva nta gisubizo nari mfite naramushubije nti ni ibi mureba, baradusuhuza twese barigendera!! ( Ntituzi aho bavuye ntituzi aho bagiye, igitangaje ni ukuntu umuntu adusuhuza ntiyibaze ko nawe byatuma bamwica!!).
Twiriwe twicaye kuri iyo bariyeri , batubwirako bagiye gushaka nyumbakumi bakamumenyesha ko bagiye kutwica, bigeze nimugoroba, twumvaga twiyejeje twiteguye gutaha mu gihugu cyo mu ijuru, babantu bambaye amakoma bagaruka bavuza amafirimbi menshi bati” nyumbakumi twamubuze, none nimuze tubajyane iwabo wa babana babashuhuje, mugende babahe amazi yo kunywa, ejo nyumbakumi navuga ko tubica tuzabica, navuga ko tubareka tuzabareka ” natwe tuti iwabo wababana ntituhazi, batujyanayo.
Aha niho mvuga nti nabonye Imana itandukanya inyanja ndabyirebera n’amaso yanjye, kandi nkavuga ngo uko Yesu yari ari niko akiri kandi niko azahora. Batujyanyeyo, mama wa babana ari nabwo atubonye bwa mbere, n;abana be ntitwiganaga nabo ni ubwa mbere bari batubonye, aza yihutira kudusanganira, nawe ibaze abana nka 8 bo muri 94, aduhobera n’ubwuzu bwinshi ati yoooo, muraho bana banjye, aduha amazi turoga, turanywa, turarya dore ko ntanuwaherukaga kurya….. .Abicanyi badusize aho baragenda.
None turiho, muri abo bana bose twari kumwe, intambara yarangiye ntawe upfuye, Yesu yagiye aca inzira aho zitari, ndamushimye. Ni uwo kwizerwa.
Alice Rugerindinda


text:
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa gatanu, taliki ya 26, Ukwezi kwa gatandatu, turasoma muri Yeremiya 21:1-14
1.Ijambo ryaje kuri Yeremiya rivuye ku Uwiteka, igihe Umwami Sedekiya amutumyeho Pashuri mwene Malikiya, na Zefaniya mwene Māseya w’umutambyi ati
2.“Ndagusaba ngo utubarize Uwiteka, kuko Nebukadinezari umwami w’i Babuloni aje kuturwanya. Ahari Uwiteka azatugenzereza nk’uko imirimo ye yose itangaje ingana, kugira ngo uwo mwami asubireyo ye kudutera.”
3.Nuko Yeremiya arababwira ati “Uku ni ko muzasubiza Sedekiya muti
4.‘Uwiteka Imana ya Isirayeli, ivuze itya iti: Dore ngiye gusubiza inyuma intwaro z’intambara ziri mu maboko yanyu, izo murwanisha umwami w’i Babuloni n’Abakaludaya babagose bakubye inkike, mbateranirize muri uyu murwa.
5.Kandi jye ubwanjye nzabarwanisha ukuboko kurambuye, ukuboko gukomeye ndetse mfite uburakari n’umujinya, umujinya ukaze.
6.Nzica abantu bo muri uyu murwa, abantu n’amatungo bizicwa n’icyorezo gikomeye.
7.Kandi hanyuma y’ibyo, ni ko Uwiteka avuga, Sedekiya umwami w’u Buyuda n’abagaragu be na rubanda, ndetse n’abasigaye muri uyu murwa bose barokotse icyo cyorezo n’inkota n’inzara, nzabagabiza Nebukadinezari umwami w’i Babuloni n’ababisha babo n’abahiga ubugingo bwabo kandi azabicisha inkota. Ntazabareka cyangwa abagirire ibambe, haba no kubagirira imbabazi.’
8.“Kandi ubu bwoko uzabubwire uti ‘Uku ni ko Uwiteka avuga ngo dore nshyize imbere yanyu inzira y’ubugingo n’inzira y’urupfu ngo mwihitiremo.
9.Uzaguma muri uyu murwa azicishwa inkota n’inzara n’icyorezo, ariko uzasohoka akayoboka Abakaludaya babagose ni we uzabaho, kandi ubugingo bwe ni bwo azatabarura.
10.Kuko mpoza amaso kuri uyu murwa kugira ngo nywugirire nabi, sinawugirira neza. Uzagabizwa umwami w’i Babuloni, na we azawutwika.’ ” Ni ko Uwiteka avuga.
11.Nimwumve ijambo ry’Uwiteka rivuga iby’inzu y’umwami w’u Buyuda ati
12.“Wa nzu ya Dawidi we, uku ni ko Uwiteka avuze ngo: Mujye muca imanza zitabera mu gitondo, kandi abanyazwe ibyabo mubakize amaboko y’uburenganije, kugira ngo uburakari bwanjye butaza bugurumana nk’umuriro, bugatwika ntihagire ubasha kubuzimya, mbahoye ibyaha by’imirimo yanyu mukora.
13.Dore ndaguteye yewe utuye mu kibaya, ku rutare ruri mu gisiza. Ni ko Uwiteka avuga, wowe uvuga uti ‘Ni nde warindūka kumanuka ngo adutere? Cyangwa ni nde wadutahirana mu mazu?’
14.Nzabahanira ibihwanye n’imbuto z’imirimo yanyu, kandi nzakongeza umuriro mu ishyamba ryaho, uzakongora ibihakikije byose.” Ni ko Uwiteka avuga.
Ikibazo kidufasha gusobanukirwa umusomyi
Ibyo nsomye birambwira ibya nde, kandi biranyigisha iki?
Ubusobanuro bw’umusomyi
Ndagusaba ngo utubarize Uwiteka (2): Sedekiya ni umwe mu bami b’i Buyuda bakoze ibyangwa n’Uwifeka (2Ngoma 36.11-12). Mu gihe yari yugarijwe n’ingabo za Nebukadinezari, yatumye kuri Yeremiya ngo amubarize Uwiteka ibigiye kubabaho. Ashobora kuba yaribwiraga ko Uwiteka yabarwanirira nk’uko yabikoreye umwami Hezekiya mu gihe cy’umuhanuzfYesaya. Icyo Sedekiya yirengagije ni uguca bugufi imbere y’lmana nk’uko Hezekiya yabikoze (2 Ngoma 32.20-21). Pashuri uvugwa aha, atandukanye na Pashuri uvugwa mu gice cya 20; icyakora uyu na we yafatanije n’ibindi byegera by’umwami bashaka kwica urubozo Yeremiya, ubwo bamujugunyaga mu rwobo (Yeremiya.38.1-6). Yeremiya ntiyahanuye ibyo umwami ashaka, yamubwiye ukuri kuvuye k’Uwiteka (7). Dore nshyize imbere yanyu inzira y’ubugingo... (8): Mu bihe byose, Imana iha abayumvira amahirwe yo kubaho. Inzira y’ubugingo n’inzira y’urupfu zihora imbere yacu, kandi guhitamo inzira nziza nta buhanga buhanitse bisaba (Guteg.30.19;Yes.35.8). Mujye muca imanza zitabera..(12): Ubwibone bwatumaga abo mu muryango w’umwami bibwira ko ntacyabashobora kubera ibitabashwa batuyemo, nyamara byari ukwibeshya (13). Imana yishimira abayobozi bicisha bugufi kandi bakagira ubutabera.
Indirimbo ya 363 Gushimisha .
[email protected]


text:
Imibereho ku isi ishoboka bitewe no kumvikana mu itanga ry’ubutumwa butandukanye, bukenera cyane ururimi.
Mu mibereho itandukanye abantu bagiye babamo, barushaho kwagura inzira ziboneye zo gutambutsa ubutumwa bwagenwe hatitawe gusa ku gukoresha uririmi nk’amagambo asohoka mu kanwa (amagambo avuzwe), ahubwo hari n’ikoreshwa ry’ibimenyetso ahanini byifashishwa n’ababana n’ubumuga bwo kutavuga.
Reba mu mpande zawe zose, ukikijwe n’imbaga y’abantu bahanahana amakuru atandukanye. Ibyo ni byo bitugira abantu koko. Mu myaka ibihumbi yatambutse hahozeho uburyo bwo kumvikana hagati y’abantu. Bumwe mu buryo bifashishaga bahana ibitekerezo, basangira iby’imibereho yabo, bahahirana n’ibindi, ni ururimi. Abahanga ntibahwema kugaragaza ibitekerezo byabo kuri iyi ngingo.
Claire Kramsch, impuguke akaba n’umwalimu muri kaminuza zitandukanye nka Kaminuza ya Berkeley muri California, mu ndimi n’umuco, mu gitabo cye yise Language and culture (ururimi n’umuco) agaragaza ko ururimi ari igikoresho cy’ibanze kidufasha mu kubaho mu buzima bwacu; duhana ibitekerezo, dusangizanya imyitwarire ndetse n’imyizerere yacu. Akomeza avuga ko kandi ururimi rutanga ishusho nyayo y’umuco.
Ni mu gihe kandi Inteko Nyarwanda y’Ururimi n’Umuco igaragaza ko ururimi ari igikoresho nyamuryango gikoreshwa hifashishijwe ububasha kamere abantu bifitemo bwo kwatura amajwi mu buryo bwemeranijweho. Bivuze ko ari imyumvire rusange y’umuryango runaka nyarurimi.
Ntibihagije kuba twamenya ko ururimi ari igikoresho gusa, ahubwo ni ingenzi cyane kuba twamenya ndetse tugasobanukirwa uburyo ki ururimi rukoreshwa neza koko. Ntawahakana ko ururimi rukoreshwa neza, igihe ruvuzwe neza nk’uko byemejwe n’umuryango nyarurimi cyangwa igihugu.
Byongeye kandi, abenerurimi barwanya ivanga ry’amagambo y’amahanga n’ururimi rwabo mu gihe atari yatirwa ngo yinjizwe muri urwo rurimi. Rukoreshwa neza kandi iyo abarwandika banoza imyandikire hashingiwe ku mabwiriza y’imyandikire yashyizweho.
Ibi kandi byagarutsweho na Nyakubahwa Perezida wa Repubulika y’u Rwanda Paul Kagame ubwo yasozaga Itorero ry’Indangamirwa icyiciro cya 12 aho yibukije intore ko bakwiye kujya bakoresha ururimi rw’Ikinyarwanda neza birinda amakosa ya hato na hato akorwa mu mivugire.
Imikoreshereze inoze y’ururimi yongera agaciro k’ururimi ndetse n’umuco udasigaye. Abenerurimi rero iyo basobanukiwe neza ko ururimi ruri ku ruti rw’umugongo rw’umuco bibafasha no gusobanukirwa neza ko runateza imbere uwo muco.
Ururimi, nk’uko ruhesha uwarutoye neza amaramuko, ni nako rubashisha umuco gukura ndetse no gusakara yaba imbere mu muryango nyarurimi ndetse no hanze yawo.
Impuguke zibivugaho iki?
Mu gusubiza iki kibazo, Inyarwanda.com twegereye impuguke mu by’iyigandimi akaba n’umwarimu muri Kaminuza y’u Rwanda mu ishami ry’Ubusemuzi n’Ihinduranyandiko, Prof. Nkeshabahizi J. Chrisostome yagize ati:
Ururimi ni ingobyi y’umuco. Bisobanuye ko ururimi ruhetse umuco, nk’uko baheka umwana mu ngobyi. Nta rurimi, nta muco. Kuko umuco ntiwabona uko uwugaragaza cyangwa ngo uwusobanure utifashishije ururimi. Ni yo mpamvu ari ingezi guhuza ururimi n’umuco ujyana na ba nyira wo. Umuco ugaragarira mu mvugo no mu bikorwa, ariko by’umwihariko ugaragarizwa mu rurimi rwabo.
Agahugu katagira umuco karacika! Ururimi rero ni ikiraro gihambaye mu iyamamazwa ry’indangagaciro, kirazira, ndetse n’ibindi bigaragara cyangwa se bigize umuco. Aho rero, agahugu ntikaba kagicitse.
Ururimi n’abanerurimi, ni ibintu bibiri bigomba kuberaho icyarimwe. Ururimi ntirwabaho uretse ko haba hari abarukoresha, kimwe n’uko abantu kubaho bisa nk’ibitakunda badafite icyo gikoresho cy’ubwumvane. Ibyo rero bitanga ishusho ngari ku mumaro wavuga ko uhambaye w’ururimi mu mibereho ya buri munsi ya mwene Adamu.
Nk’igice cy’umuco rero, ururimi ruhesha kwigira ndetse n’agaciro abenerurimi. Mu kuri, ibihugu byateye imbere ku isi ahanini bibifashwamo n’indimi zabyo. Urugero twafata ni nk’u Bushinwa. Ubu imihanda yose abantu barahirimbanira kwiga ururimi rwabo kugira ngo babashe guhahirana nabo, kwigayo, n’ibindi. Ibyo bikerekana ukwigira ndetse n’agaciro umuryango nyarurimi cyangwa igihugu gikesha ururimi rwabo.
Byongeye kandi, abenerurimi bifashisha ururimi bahana amakuru, basangira ibitekerezo by’iterambere, bajya inama zubaka ndetse bikanabaha icyerekezo gifatika cy’aho bagana. Imbere mu muryango nyarurimi, abenerurimi boroherwa n’ubuhahirane; igura n’igurisha. Byose byongera ubukungu kuri buri umwe ndetse n’umuryango muri rusange. Imimaro y’ururimi kuri bene rwo yaba myinshi hashingiwe ku muryango nyarurimi ndetse n’uko barukoresha.
Ururimi rwacu; Ikinyarwanda, ni rumwe mu ndimi zikoreshwa n’umuryango nyarurimi (abanyarwanda) ari rumwe. Ibyo bituma Abanyarwanda baba abanyamahirwe kuko byoroshya ubwumvane bityo bigatuma habaho imyumvire imwe, ahanini yihutisha iterambere ry’igihugu.
Ubwo bumwe bw’ururimi bwagakwiye kuba imbarutso y’ubumwe mu benerurimi, bukaba n’intandaro yo kwihutisha iterambere ry’igihugu hashingiwe ku kuba Abanyarwanda bose babasha kumvikana mu rurimi rumwe. Twabivuzeho haruguru ko ururimi rufite uruhare rukomeye mu muco ndetse n’imibereho ya bene rwo.
Ikinyarwanda gikoreshejwe neza nk’uko bikwiye, ni byo bizaduhesha agaciro ndetse no kwigira. Haracyari ubukangurambaga mu gukoresha ururimi neza, yaba mu mivugire ndetse n’imyandikire. Ni ah’umunyarwanda wese ko aharanira isigasirwa ry’ururimi rwacu.
Ijya kurisha ihera ku rugo, bivuze ko mbere habanza ururimi kavukire hanyuma indimi z’amahanga zikaza ari inyongera cyangwa inyunganizi. Mu nzego zose harakorwa ibishoboka ngo Ikinyarwanda kigumane umwimerere wacyo ndetse n’agaciro kacyo. Ibyo bizagerwaho igihe twese tubigize ibyacu, tuvuga kandi tunandika ururimi uko byagenwe.
Umwanditsi: Faridi Muhawenimana-Inyarwanda.com


text:
Ibyo ntibyakagombye kuba ikibazo mubuzamini bay reta ikinyarwanda kimye gihabwa amanota menshi itza urabona ntakajye atsinda
Amashuri yigenga yishimiye ikurwaho ry’amabwiriza yo kwigisha mu Kinyarwanda
Yanditswe na Mugisha Benigne
Minisiteri y’Uburezi yemeje ko mu kiciro cya mbere cy’amashuri abanza bigisha mu rurimi rw’Icyongereza ariko n’Ikinyarwanda kigahabwa umwanya uhagije, bikaba byishimiwe cyane n’abarezi bo mu mashuri yigenga.
Ni nyuma y’uko iyi Minisiteri yari yasohoye amabwiriza asaba ko amashuri yose agendera ku nteganyanyigisho ya Leta ko agomba kwigisha mu rurimi rw’Ikinyarwanda mu kiciro cya mbere cy’amashuri abanza.
Ibi Minisitiri w’Uburezi Dr. Mutimura Eugene yabivugiye mu nama yamuhuje n’abayobozi b’amashuri yigenga mu kurebera hamwe imbogamizi zihari ku kemezo cyari cyarafashwe na Minisiteri y’Uburezi cy’uko ikiciro cya mbere cy’amashuri abanza kizajya kigishwa mu rurimi rw’Ikinyarwanda, indimi z’amahanga zigatangira kwigishwa mu kiciro cya kabiri cy’amashuri abanza.
Abayobozi b’amashuri yigenga bagarutse ari benshi ku mbogamizi babona muri iki kemezo, bakavuga ko kwigisha mu ndimi z’amahanga bitabuza abana kumenya Ikinyarwanda kuko nacyo basanzwe bakiga nk’isomo kongeraho ko bataha mu miryango y’Abanyarwanda ikoresha ururimi rw’Ikinyarwanda, bakomeza gusaba ko iryo bwiriza ryavanwaho bagakomeza kwigisha uko byari bisanzwe.
Mutabazi Geoffrey ni umuyobozi w’ishuri ryigenga riherereye mu Karere ka Gasabo, avuga ko kwigisha abana bo mu kiciro cya mbere cy’amashuri abanza n’ay’inshuke mu rurimi rw’Ikinyarwanda byasubiza inyuma intera bari bagezeho ngo kandi bituma ababyeyi bagana aya mashuri harimo izo ndimi z’amahanga zabujijwe kwigishwa, akaba asanga umwaka utaha w’amashuri batabona abanyeshuri kuko nta cyo baba baza kubashakaho batari bwigishe mu Cyongereza ngo bagitangire bakiri hasi.
Yagize ati “Turemeza ko abana bacu bagomba kumenya Ikinyarwanda kuko tukibigisha nk’isomo ariko bagomba no kumenya Icyongereza n’izindi ndimi z’amahanga kuko ari cyo bateganya kuzahahisha. Turabasaba ko mwadukomorera tugakomeza kwigisha muri izo ndimi, ahubwo tukongera imbaraga no mu isomo ry’Ikinyarwanda.”
Pasiteri Winny Muvunyi na we ni umuyobozi mu ishuri ryigenga, avuga ko kwigisha mu rurimi rw’Ikinyarwanda byatuma abana bose bigaga mu mashuri yigenga bahindura bakajya mu mashuri ya Leta gusa, ngo kandi ni mu gihe abikorera bihaye intego yo gushyigikira gahunda ya Leta bubaka amashuri kugira ngo abana bose bige kandi bisanzuye, na we asaba ko amabwiriza bahawe yo kwigisha mu rurimi rw’Ikinyarwanda yasuzumwa hakarebwa niba bitasubiza inyuma ireme ry’uburezi rigenda rigerwaho.
Nyuma y’icyo kifuzo, abayobozi b’amashuri yigenga bafashe ijambo bagiye basimburanaho, Minisitiri w’Uburezi Dr. Mutimura Eugene yafashe ijambo ababwira ko ikifuzo cyabo cyumviswe, agishimangira avuga ko bakomeza kwigisha mu rurimi rw’Icyongereza bakarwigisha neza kurushaho ndetse bakanigisha isomo ry’Ikinyarwanda abana bakakimenya.
Yagize ati “Turabasaba kwigisha mu rurimi rw’Icyongereza mu karushyiramo imbaraga ku buryo abana barumemya bakaruvuga neza, ariko nanone mukigisha n’isomo ry’Ikinyarwanda abana bakakimenya, si itegeko rero ko abana biga mu Kinyarwanda, ahubwo ibyo biga tubishyiremo imbaraga barusheho kubimenya.”
Yabibukije ko bagomba kwigisha isomo ry’Igifaransa kuva mu mwaka wa kane kugeza mu mwaka wa gatandatu w’amashuri abanza, bakanibuka ko mu mwaka wa gatatu w’amashuri yisumbuye abana bazakibazwa nk’isomo mu bizamini bya Leta.
Abayobozi b’amashuri yigenga bishimiye cyane iki kemezo cya Minisitiri w’Uburezi, bavuga ko imitima yabo isubiye mu gitereko kuko bari bihebye babona ko akazi kabo kari mu marembera kuko batizeraga ko ababyeyi bazongera kubazanira abana kuko ahanini ngo babigishirizaga mu mashuri yigenga kuko babaga bakurikiyeyo izo ndimi, ibyishimo akaba ari byose ku barezi bo muri ayo amashuri.


text:
Muraho nitwa John (amazina ntimuyatangaze), ndi umusore w’imyaka 32, Ndi umukozi wa Leta mu Rwanda n’ubwo ubu ntahari kubera nagiye hanze gukomeza amashuri. Ndaremerewe pe!! Munyemerere mbagezeho ubuhanywa burebure bw’uburyo umukobwa yamfashe ku ngufu, uko yambwiye ko namuteye inda n’ibyakurikiyeho ari nabyo byatumye mbandikira nsasaba inama zanyu.
Mbandikiye ngirango mumfashe mungire inama munampe ubunararibonye cyane cyane nk’aba maman n’abakobwa baba babizi yenda kurusha abagabo.
Mu buzima sinigeze ngira experiences zo gukundana n’abakobwa kuko nakuze nkunda kwiga cyane pe kandi n’igitsure cy’ababyeyi nticyari kubinyemerera.
Muri 2012 naje kumenyana n’umukobwa w’umuganga musanze kukazi aho yakoreraga, dukomeza kuzajya tuganira iby’imibereho itandukanye mbese turamenyana bihagije pe, nk’abavandimwe kuko yari amaze kumenya imyitwarire yanjye nanjye bimwe nari mbizi kuri we.
Twajyaga tunaganira ku bijyanye n’inkundo ariko ntitwigeze dukundana, rimwe rero aza kumbwira ariko ngirango ni ibiparu bisanzwe ati ariko buriya nta mukobwa wakwiba umwana ? Nti gute se ? ati nyine mukaryamana ukamutera inda. Ndamusubiza nti kuri njye numva bitashoboka kuko ibyo nakora naba nabiteguye neza ndetse nabitekerejeho, bityo rero nteye umukobwa inda ubwo yaba ari umugore wanjye kuko sinywa inzoga ngo yenda zizankoreshe ibyo ntateguye, Ibyo byarangiriye aho.
Muri 2014 rero naje kugira amahirwe ku kazi mbona Boursse yo gukomeza amashuri I Burayi ibyo nabimubwiye muri Decembre 2014 haburaga nk’iminsi ibiri ngo njyende nk’umuntu twari tuziranye, maze nawe ansaba ko yaza akamfasha gukora baggage ndetse akazanamperekeza, nanjye nti oya shenge si ngombwa pe.
Ubwo hari ku cyumweru ndi bugende kuwa mbere nijoro nari mvuye mu misa bisanzwe aba arampamagaye ngo aranshaka byihutirwa nimusange aho yabaga, Najye nti ko ntahazi se ndahabwirwa n’iki ? ati fata Moto umpe umu Motar tuvugane ahakugeze.
Nahise ntaha njya Guparika Imodoka mu rugo, ubwo mfata moto, njya aho yabaga mubajije icyo anshakira ati nagirango dusangire ibyo natetse mbere y’uko wigendera nanjye nti ni byiza cyane nta kibazo dore ko nari nisonzeye.
Twabanje kuganira ibyo kumeza bitaraza ngiye kubona mbona arimo arijomba akantu ku rutoki n’akandi akagashyira mu kanwa ngira amatsiko mba ndamubajije nti utwo ni uduki ? ati ni HIV rapid test( udukoresho dupima ubwandu bwa sida ako kanya) najye nti egoko sha sinari nkazi pe !! ati nkaguhe wipime ? Mbanza kubyanga kuko numvaga nta mpamvu ariko nyuma ndatekereza nti atankeka ukundi nti ntakibazo araza arampima nyine nk’umuganga ubudi arambika aho hashije akanya aranyereka ati dore nta bwandu ufite, nawe azana kakandi ke aranyereka ati dore nanjye ndi muzima. Ndamubaza nti ariko ubundi ibi ubikoze ngo bimare iki ? aho kunsubiza araseka cyane ati hari icyo bigutwaye se ? Ndabyihorera turakomeza turaganira ubwo aba azanye ibyo kurya tumaze kurya ajya muri frigo azana Jus y’agashya yansukiye ku kirahuri arampereza.
Jus nayinywaga nitonze pe nk’umushyitsi gusa ntababeshye nagiye kuyimara numva mu mubiri nahindutse ukuntu nkumva ndashaka gukora rapports sexuels cyane!! nawe arabibona atangira kunyiyegerza, ariko ndihangana mwigizayo, bigereho ntangira kureba nabi mpita mpaguruka nihuta ndamubwira ngo ndatashye ahita akubitaho urugi ati ntiwagenda umeze gutyo banza uruhuke ho gato, ubwo hari nko muma saa kumi z’umugoroba ngerageza guhatiriza ngo nsohoke ahita yirukira mu cyumba cye asigayo urufunguzo agaruka yambaye ukuntu ansanga aho muri Salon najye ubwo nari meze nabi pe numva nshaka rapports sexuels ngerageza kumwirinda biranga birangira ankuruye tujyana mu cyumba cye icyo nibuka twararyamanye ndetse bimara umwanya munini cyane kuko byamaze nk’amasaha atatu aribyo turimo gusa, sinzi niba twaranikingiye kuko njye nari meze nk’uwataye ubwenge, birangiye nahise ngwa agacuho ndasinzira nakangutse muma saa munani z’ijoro nsanga yicaye mwegamyeho ari kumpanaguza igitambaro kirimo ibintu ntabashije kumenya kuko nari ndimo kubira ibyuya byinshi, abonye nkangutse ampa amazi yarimo ibintu ntabashije kumenya mbanza kuyanga arambwira ngo ni mubabarire yibeshye ampa jus ampera mu kirahure cyarimo umuti watumye mera gutyo ngo ariko ninywe ayo mazi ndamerwa neza (ngo ni: Anti dote).
Narayanyoye hashize nka 30 minutes mererwa neza ndamubaza nti kuki utayimpaye (Anti dote) mbere ukibona ko wibeshye ukampera Jus muri kiriya kirahure araceceka ahubwo ansaba imbabazi narahagurutse mubaza aho yanshyiriye imyenda arayinyereka, nahise nambara, ambaza ngo ugiye he niba ari ubwiherero ko abufite mu cymba ndamubwira nti oya ndatashye, ati ntibishoboka!! Nanjye nti ndatashye yewe aho naberereye sindarara mu gasozi gutya en plus mu bakobwa !! ansaba imbabazi ndamubabarira ariko mubwira ko nshaka gutaha, aranyinginga ngo ndyame ngende mu gitondo ndanga agezeho arafungura ndagenda iryo joro ngeze imbere ntega moto ndataha.
Natekereje kujya kumurega cyangwa kugira uwo mbibwira mbona ntacyo byamarira uretse kwiha urw’amenyo ikindi kandi nta n’umwanya nari ngifite dure ko nari mfite indege y’uwo musi nijoro.
Naragiye ntitwongeye kuvugana ngeze I Burayi hashize nka 2-3 mois umukobwa anyandikira ambwira ko namuteye inda.
Ntababeshye numvise ijuru ringwiriye ariko kuko nkunda abana cyane kandi numva umwana ari uburenganzira bwe kubana n’ababyeyi be bembi iyo bariho ikindi kandi bourse twari dufite zatwemereraga gujyana n’uwo mwashakanye kubabafite.
Namubajije niba yakwemera ko tubana n’ubwo tutigeze dukundana arabyemera. Namubwiye ko ngiye kugaruka I Kigali kugirango tubitegure birangire nko muri 2-3 semaines mbona aratunguwe, nafashe indege ngeze I Kigali Umukobwa muhamagaye Telephone ndayibura mara icyumweru cyose idacamo nkanamwandikira ntasubize.
Mfata imodoka ngo njye kumureba hahandi iwe yabaga ariko sinahamenya dore ko nahageze rimwe nkanahava mu gicuku niriwe mpashakisha umunsi wose ndahabura kugeza ubwo mbonye essence yenda kunshiriraho ndataha mpita mfata icyemezo cyo kwisubirirayo ntamubonye.
Naragiye ndiga ndarangiza muri 2016 nagarutse mu Rwanda nsubira ku kazi ndamwandikira ko nagarutse gusa ntacyo yasubije ndamwihorera mbona ko ashobora kuba ari imitwe yantekagaho.
Muri 2017 mu kwa cumi rero naje kubona indi Bourse nayo hanze y’U Rwanda yo gukomeza PhD, ntabyo namubwiye kuko kuva nagaruka mu Rwanda twari tutaravugana ariko uko biri kose ashobora kuba yarabimenyaga kuko hari ukuntu umuntu ashyira zimwe muri events ze kuri socials media.
Nditegura bisanzwe ntega indege ariko nagomaga kurara Nairobi. Ngeze Nairobi Nijoro mbona aranyandikiye ati urashaka kubona umwana wawe ? Nanjye n’uburakari bwinshi nti vana imitwe aho !! yahise anyoherereza amafoto menshi ye bigaragara ko atwite anyoherereza n’ay’uruhinja numva ngize ubwuzu nshaka gusubira i Kigali ariko nibutse ibyo yankoze ubushize mbona ko n’ubundi ari imitwe nikomereza urugendo. Gusa ndamubwira ngo namufotore ifoto y’ako kanya ayinyoherereze. Mbajije umudamu umwe ambwira ko uwo mwana dusa cyane ariko mubajije uko abona angana arambwira ngo araboba afite nk’amaezi 6. Sinabyitaho cyane dore ko numvaga ari iyindi mikino yapanze.
Ntiturabonana ariko kuva ubwo anyoherereza amafoto ye n’uwo mwana yita uwanjye (Mu nyumve neza sinakwihakana umwana kuko no mubyo namubwiye byose sinigeze mubwira ko uwo mwana atari uwanjye) gusa namwe impamvu nkoresheje iyo mvugo murayumva.
Aho niga rero mbona ibyo niga birenze cyane post nakoragaho nk’iri I Kigali, ubu mba nishakishiriza aho nabona ibiri ku rwego nzaba ngezeho nindangiza kwiga.
Mperutse kubona Offre y’Akazi mu Muryango mpuzamahanga aho n’uzuzaga documents zisabwa hari ahuzuzwa niba hari aba dependents ufite (Umugore cg abana), ntekereza wa mwana ariko mubwiye kunyoherereza documents ze z’amavuko ambwira itariki y’amavuko gusa ibindi wapi ntabyo yampaye !! Byarangiye ntamwanditseho namwe murabyumva.
Gusa ikinteye impungenge noneho kurusha ejo bundi yagize atya ati ko ngiye kwirongorerwa kandi umuntu ugiye kunshaka akaba ashaka no kwiyandikishaho umwana urabyemera ?
Namubwiye ko ntabyo nemera arambwira ngo ubwo rero ninze mpite mwiyandikaho, gusa njye n’ubwo ntabimubwiye nashakaga ko nkurikije ibyabaye byose nabanza nkakoresha ibizamini bya ADN(DNA) dore ko inaha ari ibintu byoroshye cyane, ariko we ambwira ko ninza simpite mwiyandikishaho azahita amwandikisha kuri uwo bashaka kubana.
None rero nagirango mungire inama ku buryo bukurikira cyane cyane abagore, abakobwa n’abandi mufite experiences cg logique kuri ibi bintu:
- Mukurikije ibyo nanyuzemo murumva amahirwe yo kuba narabyaranye n’uyu mukobwa ari angahe ku ijana ?
- Ese birashoboka ko umuntu yaterwa inda akanga kubonana n’uwayimuteye imyaka irenga 2 yose ?
- Ese murumva ibi uyu mukobwa ambwira bifite ukuri kuri kucyihe kigereranyo ?
- Ese birashoboka ko umuntu yakwiyandikishaho umwana nyuma yazasanga atari uwe akamwiyandikuzaho ?
- Ese birashoboka ko namureka akabigenza uko abimbwira byazaba aribyo koko ko uwo mwana ariho kandi ari uwanjye nkazasubizwa uburenganzira bwanjye ?
- Ese niba koko umwana ari uwanjye igitekerezo cyo kubana na nyina nagikomeza kugirango umwana agire uburenganzira bwo kubana n’ababyeyi be bombi n’ubwo tutigeze dukundana rwose ?
- Ese murumva mwampa nama ki zihariye kuri iki kibazo ndimo ? Nihe naba narakosheje cg nagombaga kwitwara nte muri ibi byose byambayeho ?, Ese ni iki nakora ngo mbikosore ?
Ndateganya kuza I Kigali mu minsi ya vuba ariko ababishoboye mwangira inama hano ku rubuga cg kuri E-mail: mpezi130@gmail.com
Murakoze


text:
Umuhanzikazi Clarisse Karasira yashimishijwe bihebuje n’impano yahawe n’umuhanzi Byumvuhore izajya imufasha kunoza amajwi ye mu gihe ari kuririmba mu buryo bw’umwimerere.
Umuhanzi Byumvuhore Jean Baptiste uba mu Bubiligi amaze iminsi mu Rwanda aho yakoze ibitaramo bitandukanye mu rwego rwo kwizihiza isabukuru y’imyaka 100 ya Padiri Fraintpond Ndagijimana washinze ikigo cyita ku bafite ubumuga cya HVP Gatagara.
Abinyujije ku rubuga rwe rwa Instagram Clarisse Karasira yerekanye impano y’icyuma cya muzika yahawe na Byumvuhore mu rwego rwo kumwereka ko amushyigikiye mu muziki we.
Ati “ Sinabona uko ngushimira bwikiye mubyeyi Byumvuhore, impanuro zawe uzazihemberwe. Impano yawe noneho yo sinzi. Nzajya ncuranga ndangurure nkoresheje iyi mpano. Nyiribihembo azaguhembe.”
Iyi mpano Byumvuhore yahaye Clarisse Karasira ni igikoresho cyifashijwa mu kuyungurura no kuryoshya ijwi ry’umuntu mu gihe ariri kurimba kizwi nka Vocal Harmonizer kiri mu bwoko bwa Boss-VE2.
Umuririmbyi ukoresha Boss-VE2 abasha kuririmba ari wenyine ariko hakumvikana n’andi majwi atandukanye amuherekeza ku buryo gisimbura abaririmbyi bakabaye bari kumufasha [backing singers]. gifasha mu kuryoshya amajwi ya gitari.
Clarisse Karasira ni umwe mu bahanzikazi bahiriwe n’umwaka wa 2019 ku buryo budasanzwe. Amaze umwaka umwe atangiye kuririmba nk’umwuga ariko ibikorwa bye ni bigari ugereranyije n’igihe amaze.
Benshi bamukundiye indirimbo ze zirimo ubutumwa bwigisha rubanda, biba akarusho bitewe n’ijwi rye ritsikimba ku buryo hari amwita Kamaliza mushya. Yaririmbye mu bitaramo bikomeye nka Iwacu muzika festival asimbuye Kayirebwa utarabonetse, igitaramo cyo Kwibohora ku nshuro 25 n’ibindi, ibintu byakozwe na bacye mu bahanzi bakizamuka.


text:
Mu kiganiro Guverineri w’Intara y’Amajyepfo Emmanuel Gasana yagiranye n’Umuseke yavuze ko bagiye gushakisha amafaranga yo kubaka Hoteli Perezida wa Repubulika Paul Kagame yateye inkunga muri 2003 ubwo yasuraga icyahoze ari Perefegitura ya Gitarama muri 2003. Iyo Hoteli izubakwa mu Karere ka Muhanga.
Perezida Kagame icyo gihe yasabye abatuye iriya Perefegitura guhuza imbaraga bakiyubakira Hoteli nziza yo kujya yakira abashyitsi babasuye.
Icyo gihe yasize atanze miliyoni Frw 10 nk’inkunga ye kugira ngo abandi bazahereho batanga iyabo.
Muri iriya myaka miliyoni Frw 10 yari amafaranga afite agaciro kanini bitewe n’uko ubukungu bwari bwifashe mu gihugu no ku isi muri rusange.
Nyuma y’uko Umukuru w’igihugu ahavuye, amafaranga yari yatanze yahawe abaturage bari batuye ku butaka iriya hoteli yagombaga kubakwaho, ntihagira abandi bashyiraho ayabo ngo kubaka iriya hoteli bitangire.
Umuyobozi w’Intara y’Amajyepfo Emmanuel Gasana yabwiye Umuseke ko imirimo yo kubaka iriya hoteli igiye gusubukurwa.
Ngo ikifuzo cya Perezida Kagame kigomba gushyirwa mu bikorwa kuko cyari kigamije kuzamura abatuye Intara y’Amajyepfi by’umwihariko n’abandi bazayisura muri rusange.
Gasana ati: “Twakoranye ibiganiro n’inzego zitandukanye twemeranya ko imirimo yo kubaka iriya Hoteli itangira.”
Ngo bagiye gusaba Uturere umunani tw’Intara y’Amajyepfo dushyira mu ngengo y’Imari amafaranga yo kuzubaka iriya Hoteli.
Umuyobozi w’Akarere ka Muhanga Beatrice Uwamariya yavuze ko ubuyobozi bw’Akarere bugiye kureba niba kubaka iriya Hoteli byabangikanywa n’ibikorwaremezo byamaze kuhashyirwa.
Uwamariya avuga ko isuzuma nirisanga bidashoboka bazashaka ahandi yubakwa kuko ngo hari ikindi kibanza bafite giherereye mu Murenge wa Shyogwe.
Akarere ka Muhanga gasanzwe gafite Hoteli ebyiri ariko abasura iriya ntara bavuga ko zidahagije kuko ngo hari ababura aho bacumbika ho ku rwego bifuza.
Bamwe bahitamo gucumbika mu mugi wa Kigali.
Umugi wa Muhanga uri mu migi itandatu Leta y’u Rwanda yateganyije kuvugurura kugira ngo yunganira Umugi wa Kigali.
MUHIZI ELISEE
UM– USEKE.RW/Muhanga


text:
Nelly waririmbaga Karaoke yatangiye kwihangira indirimbo ze
Dusingizimana Clebert Nelly ukoresha amazina ya Nelly Kelba mu muziki yavauye mu byo kuririmba indirimbo z’abandi bahanzi (Karaoke) ahitamo gukora ize kuko ashaka gushyira itafali mu muziki wo mu Rwanda.
Nelly Kelba w’imyaka 21 yatangiye avuga ko yatangiye kuririmba afite imyaka ikenda muri Korali.
Ari mu mashuri yisumbuye yatangiye kwigana indirimbo z’abandi bahanzi akaziririmba mu ruhame no mu bukwe.
Muri 2018 yatangiye guhimba indirimbo ze, ubu amaze gukora eshatu iyitwa ‘Uzaperereze’, ’Ijana ku ijana’ na ‘Ndatuje’ aherutse gushyira hanze.
Ibyo yakoraga byo kwigana indirimbo z’abandi ubu yabaye abihagaritse kugira ngo ashyire imbaraga mu gukora ize.
Ati “Ni ho ndi gushyira imbaraga gusa ntibikuyeho ko ntajya mu birori ngo ndirimbe gusa impamvu naje mu muziki ni uko nabonye hari itafari mfite ryo gushyiraho kugira ngo umuziki Nyarwanda ukomeze waguke.”
Ku ndirimbo ye nshya yitwa ‘Ndatuje’ yayanditse agendeye ku byo yagiye abona mu bukwe cyane ku rukundo ruranga abageni kuri uwo munsi.
Ati “Byatumye ntekereza inzira umuntu acamo ngo ahitemo umukunzi wa nyawe bazabana kugeza gupfa.”
Bonaventure KUBWIMANA
UMUSEKE.RW


text:
Abaturage mu Mudugudu wa Rugarama bizihije umunsi w’Umuganura mu byishimo (Amafoto)— August 2, 2019
Please enter banners and links.
Kuri uyu munsi tariki 2 Kanama 2019 mu gihugu hose hizihijwe umunsi w’Umuganura bityo mu Mudugudu wa Rugarama mu Kagali ka Nyabisindu Umurenge wa Remera Akarere ka Gasabo bawizihije mu byishimo n’isuku nyinshi cyane.
Ikinyamakuru Umusingi cyanyuze aho bizihirizaga umunsi w’Umuganura maze dusanga barimo kwishima basangira ariko icyo twashoboye kubona muri ibyo birori byari byitabiriwe cyane bari bafite isuku.
Ntago twashoboye kubona abayobozi ngo batubwire ku bijyanye n’umunsi w’Umuganura abaturage bizihizaga ariko twabonye abaturage bari bishimye basangira basabana.
998 total views, 1 views today


text:
Umwaka
Umwaka
Igice cy'igihe kigizwe n'amezi cumi n'abiri (12) uhereye kuri Mutarama kugeza mu Ukuboza.
Umwaka ushobora kugira iminsi 365 cyangwa 366 bitewe n'uwo ari wo.
Uwo munsi umwe uranga cyangwa ubura uturuka ku kwezi kwa Gashyantare kugira iminsi makumyabiri n'umunani cyangwa makumyabiri n'icyenda bitewe n'umwaka.
Buri myaka ine ukwezi kwa kabiri guhindura umubare w'iminsi ikaba 29. Ni ukuvuga ko imyaka itatu ikurikiranye igira ukwezi kwa Gashyantare kw'iminsi 28 maze umwaka ukurikiyeho ugahita uhindura ikaba 29. Imyaka yose igabanyika na kane igira iminsi 366 naho itagabanyika na kane ikagira 365. Ingero:
- Umwaka wa 1987 wari ufite iminsi 365 (1978 kugabanya 4 ni 496 hagasigara 3)
- Umwaka wa 2000 wari ufite iminsi 366 (2000 kugabanya 4 ni 500 hagasigara zeru(0))
- Umwaka wa 2020 uzagira iminsi 366
- Umwaka wa 2021 uzagira iminsi 365
Umwaka mu Rwanda ugabanyijemo ibihe bine by'ingenzi ari byo Urugaryi, Itumba, Icyi, Umuhindo bitandukanywa n'imigwire y'imvura


text:
UMUSOMYI WA BIBILIYA, Kuwa gatanu, taliki 24.Gicurasi 2019.
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa gatanu, taliki ya 24, Ukwezi kwa gatanu, turasoma muri Zaburi 74.1-23
1. Zaburi iyi ni indirimbo ya Asafu yahimbishijwe ubwenge. Mana, ni iki cyakudutesheje iteka? Ni iki gituma umujinya wawe ugirira intama zo mu cyanya cyawe, ucumba umwotsi?
2. Ibuka iteraniro ryawe waguze kera, Iryo wacunguriye kuba ubwoko bwawe bw’umwandu, N’umusozi wa Siyoni watuyeho.
3. Shingura ibirenge byawe ujye mu matongo y’iteka, Ababisha bakoreye ahera ibibi byose. 4.Ababisha bawe batontomeye hagati y’inzu twateraniragamo kugusenga, Bashingiye amabendera yabo kuba ibimenyetso.
5. Basa nk’abantu bamanikira intorezo, Gutema ibiti by’intsikane.
6.None isuku y’ababaji y’aho yose, Barayimenaguza intorezo n’inyundo.
7. Batwitse Ahera hawe, Bahumanishije ubuturo bw’izina ryawe kubusenya rwose.
8. Baribwiye bati “Tubarimbure rwose”, Batwitse amazu yose yo mu gihugu, Twateraniragamo gusenga Imana.
9. Ntitureba ibimenyetso byacu, Nta muhanuzi ukiriho, Kandi nta n’umwe muri twe uzi aho ibyo bizagarukira.
10. Mana, umubisha azageza he kudutuka? Umwanzi azatuka izina ryawe iteka?
11. Ni iki gituma uhina ukuboko, Ukuboko kwawe kw’iburyo? Gukure mu gituza cyawe ubarimbure.
12. Ariko Imana yahoze ari Umwami wanjye na kera, Ikorera iby’agakiza hagati y’isi.
13. Ni wowe watandukanishije inyanja imbaraga zawe, Wameneye imitwe y’ibinyamaswa mu mazi.
14. Ni wowe wamenaguye imitwe ya Lewiyatani, Warayitanze iba ibyokurya by’ibyo mu butayu. 15. Ni wowe watoboye isōko n’umugezi, Wakamije inzuzi zidakama.
16. Amanywa ni ayawe kandi n’ijoro ni iryawe, Waremye umucyo n’izuba.
17.Ni wowe washyizeho ingabano zose z’isi, Waremye icyi n’itumba.
18.Ibuka ibi yuko ababisha bacyashye Uwiteka, Ishyanga ritagira ubwenge ryatutse izina ryawe. 19. Ntuhe inyamaswa ubugingo bw’inuma yawe, Ntiwibagirwe ubugingo bw’abanyamubabaro bawe iteka ryose.
20. Ite kuri rya sezerano, Kuko ahantu h’umwijima ho mu isi huzuye ubuturo bw’urugomo. 21. Uhatwa ye kugaruka akojejwe isoni, Umunyamubabaro n’umukene bashime izina ryawe.
22. Mana, haguruka wiburanire, Ibuka yuko umupfapfa yiriza umunsi agutuka.
23.Ntiwibagirwe amajwi y’ababisha bawe, Urusaku rw’abaguhagurukira rutumbagira iteka.
Ibibazo bidufasha gusobanukirwa umusomyi
Ibyo nsomye birambwira ibya nde, kandi biranyigisha iki?
Ibyo nsomye biranyigisha iki:
Ku Mana data wa twese?
Kuri Yesu kristo?
Ku mwuka wera?
Mbese mu byo nsomye harimo:
Urugero rwiza nakurikiza?
Urugero rubi nakwirinda?
Ubusobanuro bw’umusomyi
Mana ni iki cyakudutesheje iteka? (1): lyi Zaburi yaba yaranditswe igihe Abayuda bari barajyanywe mu bunyage. Abanzi bari baratwitse ahera, bajya inama yo kurimbura ubwoko bw’lmana, batwika amazu yose yo mu gihugu, babakorera n’ibibi byinshi. Hari impamvu eshatu z’ingenzi zizana ibibazo mu buzima bwacu. 1. Ibyaha byacu (Yes.59.2, Luka 13.2-3). 2. Iyo Imana ishatse kugerageza kwizera kwacu ngo idukomeze (1Tes.2.4b,1 Pet.4.12). 3. Akarengane dushorwamo na Satani n’abakozi be baduhora ko turi abana b’lmana. Satani yaje kurwanya abantu ariko cyane cyane abafite guhamya kwa Kristo (lbyah.12.17). Nta n’umwe muri twe uzi aho ibyo bizagarukira (9): Kuva ubuturo bw’lmana
bwarasenywe, ubu bwoko bwari mu gihirahiro. Nta kundi gusabana na Yo no kumenya imigambi yayo kuri bo. Dufite amahirwe, kuko ku ngoma ya Yesu tutagisengera Imana i Yerusalemu cyangwa i Samariya. Ishaka ko abayisenga bayisenga mu mwuka no mu kuri (Yoh.4.23), kandi urusengero rwayo ni jye na we. Ite kuri rya sezerano (20): N’ubwo Siyoni yasenywe, uyu mwanditsi arakizeye ko Imana yizera ikomeza amasezerano. Yasezeranye kurengera abari mu kaga kandi ihora inyuma y’ijambo ryayo ishaka kurisohoza (Yes.25.4, Zab.72.12). Nawe ntutinye, amasezerano yose ari muri Bibiliya ni ayawe, kandi izayasohoza.


text:
Kamonyi: Abasenyewe n’ibiza hari umushinga uri kubafasha kuva mu bukode
Abaturage bo mu mirenge itandatu yo mu karere ka Kamonyi basenyewe n’ibiza babonye umushinga ugiye kubafasha kubaka inzu zabo kugira ngo bave mu bukode.
Aba baturage basenyewe n’ibiza mu bihe bitandukanye, bari gufashwa n’Umuryango ARDE-Kubaho ufatanyije n’ubuyobozi bw’Akarere.
Ejo hashize bariya baturage bo mu mirenge ya Runda, Rugarika, Kayenzi, Karama, Ngamba na Gacurabwenge; bashyikirijwe ibikoresho bitandukanye birimo amabati, matela, ibiringiti, imikeka n’ibigega by’amazi.
Aba baturage bagiye ari 10 muri buri murenge, bavuga ko bari bamaze igihe kinini bari mu bukode mu gihe abandi bari bemeye kuguma mu nzu zabo zangiritse ariko ko iyo mvura yagwaga bakavirwa.
Basebu Claver wo mu kagali ka Kigembe mu murenge wa Gacurabwenge ati “Nishimiye amabati n’ibiryamirwa baduhaye kuko ngiye guhita mva mu bukode nge munzu yange.”
Mukabaransiya Marie Teresa na we wo muri uyu murenge wa Gacurabwenge avuga ko iki gikorwa cyabanyuze ku buryo kigiye guhindura imibereho bari bamazemo iminsi.
Ati “Nishimiye ko badutekerejeho bakaba baje kudufasha twari tumaze imyaka ibiri mu bukode, ubu tugiye kubusezerera.”
Umuyobozi w’akarere wungirije ushinzwe Iterambere ry’Ubukungu, Tuyizere Thadée avuga ko abaturanyi b’aba baturage bazishyira hamwe bagakora umuganda wo kububakira ariko ko aba bahawe iyi nkunga na bo bakwiye kwitwararika.
Aganiriza aba bahawe inkunga, Thadee yagize ati “Ibyo muhawe ntimukwiye kubigurisha ahubwo mubisangize abo mu miryango yanyu.”
Bahati Augustin uyobora umuryango ARDE-Kubaho watanze iyi nkunga, avuga ko ubuyobozi bw’uyu muryango bwabonye ibibazo bariya baturage barimo bugahaguruka bukajya gukomanga ku yindi miryango nterankunga kugira ngo bariya baturage bongere babeho neza.
Avuga ko bizeye ko biriya bikoresho byahawe bariya baturage bizagira impinduka mu buzima bwabo kuko muri iki gihe iyi umuntu adafite aho aba ubuzima bumugora kurushaho.
Buri muryango muri iriya 10 yo muri buri murenge, wahawe amabati 30 , matela 2 , ikigega kimwe ndetse n’ibiringiti bibiri byose bifite agaciro k’ibihumbi 500 Frw.
Aline Rangira MWIHOREZE
UMUSEKE.RW


text:
Abakobwa b’abahanga barangije ayisumbuye bahawe umwanya wo kwigisha ngo bakunde uwo mwuga babishimiwe
Abakobwa b’abahanga 150 baranije amasomo yabo ya siyansi mu mashuri yisumbuye bahawe amahirwe yo gukundishwa umwuga w’uburezi mu mushingwa wa IEE witwa Teaching Assistantships Project aho bamaze amezi atandatu bigisha mu mashuri yisumbuye gusa bakaba bashimirwa ko uretse kwigisha no kuba barakunze uyu mwuga banakundishije banatinyura abana babakobwa kwiga amasomo ya siyansi.
Iki gikorwa cyateguwe n’umuryango utari uwa leta usanzwe wita ku bikorwa by’uburezi mu Rwanda witwa Inspire, Educate and Empower Rwanda (IEE) ufatanyije na Mastercard Foundation gishimirwa ko cyasubije ibibazo bibiri mu bakiri bato.
Uwera Emerence umwe mu bakobwa bigishaga imibare mu kigo cy’imburabuturo mu mujyi wa Kigali avuga iki gikorwa nabo cyabafashije byinshi nubwo abo bigishije aribo bakuyeomo inyungu nyinshi zo kumva masomo bigishijwe.
“ Byaradufashije kuko nubwo amasomo twayumvaga mu ishuri tukiga ariko ntitwari tumenyereye kuvugira mu ruhame iki nicyo cy’ingenzi byadufashije, ikindi byafashije abana twigishije kuko twarabakurikiranaga ibihe byose tunagomba kuba inshuti zabo ngo batwisanuzreho bitandukanye n’ibyabarimu babo basanzwe.”
Uwera akomeza agira ati: “ Natunguwe n’ikinyabupfura cy’abana kuko natekerezaga ko kiri hasi ariko nasanze bitandukanye, twe abo twigishije twasanze ari abahanga ahubwo ikibazo ni uko batitabwaho uko bikwiye ngo bisaznzure ku barimu babo. Twe batuganirizaga byose bigatuma tunamenya impamvu runaka bashobora gutsindwa isomo runaka tukabona aho duhera tubafasa kandi byatanze umusaruro kuko tuhavuye abanyeshuri batabyifuza”.
Murenzi Emmanuel Uyobora IEE Rwanda uvuga ko bateye ibuye rimwe rikica inyoni ebyiri kuko abakobwa bakundishijwe umwuga w’ubwarimu usibye kwigisha banakundishije banatinyura abana b’abakobwa bakiri bato amasomo ya siyansi.
“ Iyi gahunda yaje ije gukemura ikibazo leta ifite cy’abarimu beza kandi bato bashoboye, uyu mushinga rero ni ukudufasha kureba uburyo aba bana bato twabakuramo abarimu dushaka , aha rero niho twahereye turebe abana bari mu masomo Leta yifuza guha imbaraga, Sience, technology, Engeneering and Mathematics ( STEM) kandi byagenze neza kuko bitwaye neza barangiza inshingano zabo.” Murenzi akomeza avuga icyo byafashije.
“ Navuga ko byatanze umusaruro urenze kuko abo twohereje kwigisha no gukundishwa umwuga w’uburezi barabikoze, benshi baranabikunda kuko bamwe intekerezo zabo zahise zihinduka bahitamo kuzaba abarezi abandi nabo nubwo bataba abarezi ariko mu gihe bazaba ari abayobozi bakuru cyangwa baganga nihajya havugwa uburezi bazajya babyumva vuba kuko babizi.” Yongeraho ko.
“ Ikindi aba bakobwa badufashije ni ugutinyura abandi bakiri bato gutinyuka no kwiga amasomo ya siyansi bakayatsinda kuko bababonyeho ubushobozi kandi nabi ari abakobwa nkabo bakiri bato.” Aba bakobwa 150 bimenyereza umwuga w’uburezi mu mushinga wiswe Teach Assistance basanzwe biga mu bigo bya Fawe Rwanda bakiga ku nkunga ya Mastercard Foundation kuko ari abahanga bagira amanota meza mu gihugu.
Umuyobzi wungirije w’ikigo cy’Igihugu cy’Uburezi REB yahsmye iki gikorwa vuga ko kiri muri gahunda ye Leta yo gutegura barimu beza bakiri bato kandi bashoboye.
” Muri politiki nshya ubu twifuza kugira abeza cyane batsinze amasomo yabo akaba aribo bajya mu mwuga wo kwigisha kuko aribyo bizazamura ireme ry’uburezi, nubwo byateguwe na IEE itewe inkunga na Mastercard Foundation ariko ni gahunda ya Leta yo ghutegura abarimu beza.” akomeza avuga ko aba bakobwa bakoze imirimo ibiri icyarimwe : ” NI byiza kuko aba bakundishijwe uyu muga ni abana b’abakobwa b’abahanga muri siyansi, ibi rero bibwira abandi bana baba ababakobwa n’abahungo ko bishoboka kwiga siyansi kandi ukanayitsinda uru ni uruhare bagize mu myigire y’aband bana ikindi ni uruhare bagize mu myigire no mygishirize y’ahabo bari bari ku barimu bafshije no ku banyeshuri bisgishije
Aba bana bigishije mu mashuri 73 ari mu Turere 15 tw’Igihugu bakaba barigishije amasomo ya siyansi muri ibi bihembwe bibiri bya nyuma by’umwaka w’amashuri 2019 . Bakoraga ibikorwa byo kwitegurira amasomo bigisha, kuyigisha gusobanurira abana amasomo yo mu myaka ya tambutse batasobanukiwe no gufasha abarimu basanzwe mu irimo itandukanye y’ishuri mu nyungu z’abanyeshuri.


text:
Urwibutso rukomeye mu rukundo
Mu rukundo hari ibihe bikomeye ugirana n’umukunzi wawe ntazakwibagirwe, haba hari ibihe byiza mwagize mwasohotse, amagambo meza wamubwiye, iminsi mikuru mwizihije, impano nziza mwahanye.
hano tugiye kurebera hamwe bimwe mubintu bitajya byigabirana murukundo kuburyo niyo mwatandukana umwe adashobora kwibagirwa ibyo bihe.
Indabo ni imwe impano nziza waha umukunzi wawe ntazakwibagirwe.
Murukali, turagufasha kumenya ubusobanuro bw’amabara y’indabo waha umukunzi wawe.
Burya rero buri rurabo n’ibara ryarwo biba bifite icyo bisobanuye.
Ururabo rw’iroza : umuntu aha umukunzi we indabo z’iroza ashaka kumwereka urukundo mufitanye ari rwiza cyane kandi ko umwishimiye.
Gusa uru rurabo nanone si aha honyine rukoreshwa ahubwo rukoreshwa no mu birori by’isabukuru y’amavuko cyangwa mu bukwe,kuko rusobanura ibyishimo bidasanzwe.
Indabo z’amabara atukura :Indabo zitukura zo zivuga urukundo rurenze ku buryo iyo umuntu aziguhaye aba akweretse ko urukundo agufitiye rwamurenze. Cyakora nazo ntizitangwa zonyine ahubwo uvanga n’andi mabara ariko umutuku ukiganza
Indabo z’ibara ry’umweru : Izi ndabo nazo zigaragaza ibyishimo ufitiye umuntu bitewe n’impamvu runaka ariko akenshi zikoreshwa mu makwe.
Indabo z’amabara avanze :Ntizikunda gukoreshwa n’abakundana kuko ziba zivuga ko hari ubutumwa runaka bugenewe abantu bugomba gutangwa, zikunda gukoreshwa n’abanyabukorikori iyo hari icyo bashaka kuvuga nk’ubutumwa bashaka guha abantu runaka. ariko ntibyakubuza kuziha uwo ukunda mugihe uziko akunda amabara waba wamuhitiyemo.
Indabo zirimo amabara y’idoma(move) : Izi ndabo zivuga amahoro n’ubugwaneza izi zo uziha umuntu kubera ibyiza yagukoreye kandi zigatanwa zivanze n’iz’ibara ryera ndetse n’iz’iroza
Murukali, turakwibutsa ko mugihe uhaye umuntu impano y’indabo umunyuriramo muri make icyo washatse kumubwira.


text:
Umusore ukomoka mu Bwongereza yagize ishyari ubwo yagwaga ku mukobwa bakundanaga ari gusambana n’undi musore mu birori byo gutangira umwaka,niko kubatera icyuma bombi arangije yitwikira mu nzu n’imirambo yabo.
Uyu musore ukomoka mu gace kitwa Kirton muri Lincolnshire,mu Bwongereza,yumvikanye ari gusakuriza umukunzi we ko nta wundi musore ukwiriye kumutereta uretse we, niko guhita afata icyuma arakimutera we n’umusore barimo bakorana imibonano mpuzabitsina, yitwikira hamwe nabo mu nzu ifite agaciro k’ibihumbi 350 by’amapawundi.
Polisi niyo yatangaje ko ikeka ko aba bantu batwitswe bari babanje guterwa ibyuma ndetse ko n’ukekwa kubica ariwe watwitse inzu barimo nyuma y’aho abandi bantu bari bayirimo muri ibi birori by’ubunani basohotse bagahunga.
Abanyeshuli batangaje ko umwe mu bantu baguye muri iyi nzu ari Billy Hicks w’imyaka 24 biganye ndetse yababwiye ko azitabira ibirori byo gutangira umwaka byagombaga kubera muri iyi nzu yatwitswe.
Umwe mu bantu bari muri iyi nzu wabashije guhunga ubwo uyu musore yayitwikaga,yavuze ko uyu musore utavuzwe amazina yahindutse umusazi nyuma yo gufata umukunzi we ari gusambana n’undi musore baziranye.
Yagize ati “Umusore watangije umuriro yari yasaze nyuma yo gufata umukunzi we ari kumuca inyuma ku musore basanzwe baziranye.yamubwiye ati Nta muntu ugomba kukuntwara.Ndatuma bibaho.”
Umugore w’imyaka 27 n’abagabo 2 barimo uw’imyaka 24 na 32 nibo polisi yemeje ko bahiriye muri iyi nzu mu ijoro rya taliki ya 01 Mutarama uyu mwaka gusa iracyari mu iperereza ku rupfu rwabo.
Binyibukije rimwe umusore wigaga muli Turkey wigeze waje mu Holidays aryamana n’umukobwa bakinguye idirishya.Noneho haza umusirikare nawe waryamanaga n’uwo mukobwa,aza afite imbunda bose arabarasa barapfa.Imana itubuza gusambana kubera inyungu zacu.Soma Yesaya 48:18.Abantu baramutse bakurikije amategeko y’Imana dusanga muli Bible,Isi yagira amahoro menshi.Ibi byose byavaho:Intambara,ubwicanyi,akarengane,Sida,gereza,army and police,etc...
Ariko kubera ko kuva na kera abantu bananiye Imana uhereye kuli Adamu,Eva na Gahini,Imana yashyizeho Umunsi w’Imperuka.Bisome muli Ibyakozwe 17:31.Kuli uwo munsi wegereje,Imana izakura mu isi abantu bose bakora ibyo itubuza,isigaze abayumvira gusa.Bisome muli Imigani 2:21,22.Hanyuma Isi ibe Paradizo.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Ibibazo by'abashakanye ni byinshi. Hari abavuga ngo "inshakira muruho ntibaza amoko". Hari igihe umuntu apima nabi agashakana n'umuntu badafite byinshi bahuriyeho. Ikibatsi cy'urukundo kigatuma bihutira kurushinga, nyuma y'iminsi mike gusa, ibibatandukanya bikaba byinshi kuruta ibibahuza. Bagatangira gushakira amahoro n'umutuzo hanze y'urugo. Umva uko uno mugore yicuza kuba yarashatse umugabo "Ndumva nifuza bya bihe ntari 'nyina wa' cyangwa 'muka naka' muri iyo minsi naritwaraga nkigarura. Ubu ngubu hari igihe nsohokana n'inshuti zanjye ariko umugabo ntabyemere. Umunsi umwe narasohotse ntinda gutaha, ngeze mu rugo nsanga yafunze umuryango n'ingufuri. Nahise niga isomo, nsohoka gusa iyo ari mu rugendo, kandi sinshobora kubimubwira."


text:
Agasuzuguro k'Inkumi cyangwa Uko bimana Igituba
AGASUZUGURO
Soma wumve uko basuzugura!!!
A: Ariko sha ko twakubonye na wa musore kandi waratubwiraga ngo uramusuzugura?
B: nibyo koko, naramusuzuguye menya n’ubu iyo ambonye ahita abyibuka!!!
A: kagire inkuru……
B: yarantumiye ngo musure, murebana agasuzuguro, ndamwikiriza;
ndagenda ngera iwe, ampa karibu, ndinjira ariko namusuzugiyeeee bya hatari
Ambaza icyo anzimanira, mubwirana agasuzuguro ko ari Jus na Carte;
Aba arabizanye, jus ndayinywa na unit├ęs nzongera muri samsung yanjye ariko namusuzuguye;
acuranga cd ya zouk, ansaba kubyina, ndamwemerera ariko namusuzuguye nyine : yanyegera nkamwegera nanjye ngo ndebe icyo bimwungura
Kugira ngo mupinge, namusabye gusura chambre ye; mbona biramushimishije, ndamuseka cyane mu mutima ariko sinabimwereka ndamusuzugura
Aba azanye alboum aranyereka, ndayireba ariko n’agasuzuguro kenshi!!!
Aba ansabye kumusoma, ndamusoma ariko ndamusuzuguraaa pe…
Aba atangiye kunkuyakuya, numva ntacyo bimbwiye ariko ndamusuzugura ndamureka arishimisha!
Arambwira ngo tujye ku gitanda, ndamureba ndamusuzugura, ndurira;
Agiye kunkuriramo inkweto ndamusuzugura nzikuriramo ngo atazica!!!
Akomeza kunsoma no kunkuyakuya, ndamusugura ndamwihorera!!
Ansaba gukuramo imyenda yanjye ngo itipfunyarika ko nta pasi afite: mbona ko ambeshye ariko ndamusuzugura mpita nyikuramo…
Akomeza iby’ikuyakuya, ankora ku mabere, mu misatsi, ndamusuzugura sinamuvugisha, arumirwa mbona ashatse kurira!!!!
Aba atangiye kumanurira ikariso, ndamureba, ndamusuzugura ndamwihorera;
Aba azanye condom ifite uduheri ambaza niba nyikunda, ndamupinga sinamusubiza!
Ngiye kumva numva ikintu cyangezemo, ndamureba ndamuzusugura nigizayo amatako ngo ndebe icyo bimumarira; ndayeganyegaaaaaa akambwira ngo arishimye cyane, ndamusuzugura sinamusubiza!!
Aritunenga, aritunenga sinakubwira…..akajya azunguza uruntu rwe mu kintu cyanjye, ndamwihorera nifungira amaso ndamusuzugura!
Ngiye kumva numva ahanitse ijwi araryururutsa, aranyegera cyaneeee, mufata mu mugongo ariko namusuzuguye!!
Aransomagura cyane, ndamusuzugura ndamwihorera!
Numva utuntu twiza tunyuzuye umubiri wose, ubwenge bwange sinzi aho buri, ndamusuzugura sinamubaza ibyo ari byo!
Agwa agacuho nanjye numva ndaruhutse, ariko ndamusuzugura pe!
Hashize akanya aba ansabye kujyana muri douche kwiyuhagira, ndamureba ndamukuba mpita mutangayo…ngo nigire ahari heza
Afungura amazi yo hejuru aransirita, ndamureba ndamusuguzugura bya hatari!!
Tuguma muri douche, ndamwihorera sinamuvugisha…
Mu kanya aba yongeye kwambara condom, ahita anyicaza ku gatebe kari aho, ndamupinga nicara ntambikije bya hatari!!!
Aba atangiye kunyaza, ndamwihorera mwereka ko namusuzuguye..
Agezeho anyinjiramo weseeeee najye numva uburyohe bwinshiiiiii mpita musuzugura ndamusoma cyane, mubuza kuvuga!
….hakurikiyeho n’ibindi byinshi ariko ndamusuzugura bya hatari: ibyo ambwiye nkabikora ariko namupinze nyine urabyumva!! Kugeza igihe amperekereje aranshimira cyane; nanjye ndamupinga ndamuninura ngo « merci »
….ndemeza ko atazongera kunyitereza: namweretse ko mupinga nawe menya yarabibonye;
None umva ngo arirarira ngo ndamukunda!!!
Isomo:
Uyu mwari ngo yakurikizaga inama yo gusuzugura abahungu, ariko menya uburyo babikora barabwize yasohotse yagiye gusuzugura uriya musore we nyine!!!!!!!!!!!
2 comments:


text:
Jarrid Wilson, umupasiteri wanavuganiraga abafite ibibazo byo mu mutwe, yiyahuye
Umupasiteri w'urusengero rukomeye rwo muri Leta Zunze Ubumwe z'Amerika usanzwe azwi mu kuvuganira abafite uburwayi bwo mu mutwe yiyishe, nkuko bivugwa n'abakuru b'urwo rusengero.
Jarrid Wilson w'imyaka 30 y'amavuko, yari amaze amezi 18 akora mu rusengero rwa Harvest Christian Fellowship Church rufite abayoboke 15,000.
Bwana Wilson n'umugore we batangije gahunda yitwa "Anthem of Hope", cyangwa "indirimbo y'ibyiringiro" ugenekereje mu Kinyarwanda - gahunda batangirije gufasha abafite ikibazo cy'agahinda gakabije.
- Kwiyahura ni ubugwari cyangwa ni uburwayi?
- Umupasiteri yafunzwe kubera gufata ku ngufu abayoboke b'itorero rye
- Abafite ubumuga bwo kutumva basenga gute muri Uganda-
Asize abahungu babiri n'umugore we Juli, wanditse ku rubuga rwa Instagram avuga kuri urwo rupfu, ati: "Rwakuye umutima wanjye mu gatuza kanjye burundu".
Urupfu rwe rwemejwe na Greg Laurie, umupasiteri mukuru uyobora urwo rusengero rwo mu gice cy'amajyepfo cya leta ya California.
Ku rubuga rwa internet rw'urwo rusengero, yagize ati: "Jarrid yakundaga Imana ndetse yari afite umutima w'umukozi w'Imana. Yakoranaga umuhate kandi akagira ibyiringiro, kandi iteka yahoraga akorera ndetse afasha abandi".
Bwana Laurie yongeyeho ati: "Jarrid kandi yakomeje no guhangana n'ikibazo cy'agahinda gakabije kandi yavugaga ku mugaragaro ibibazo yari akomeje kugira".
"Yashakaga gufasha by'umwihariko abari guhangana n'ibitekerezo byabo byo kwiyahura".
Jason Powell, undi mupasiteri wo kuri urwo rusengero, abinyujije ku rubuga rwa Twitter, yagaragaje "umubabaro mwinshi" yatewe n'urupfu rwa mugenzi we, avuga ko yari n'inshuti ye yizera.
Mbere gato y'urupfu rwe, Bwana Wilson yari yanditse kuri Twitter ku bijyanye n'amasengesho yo gusezera ku "mugore ukunda Yesu wari wiyahuye".
Yanditse ati: "Gukunda Yesu ntabwo iteka birinda umuntu kugira ibitekerezo byo kwiyahura. Gukunda Yesu ntabwo iteka birinda agahinda gakabije".
"Ariko ibyo ntibivuze ko Yesu atatuba hafi ngo aduhumurize. Arabikora ITEKA RYOSE".
Igikorwa cyo gukusanya imfashanyo yo gufata mu mugongo umuryango wa Wilson, kugeza ejo ku wa gatatu cyari kimaze kwegeranya amadolari y'Amerika arenga 42,000.


text:
Nyanza: Icyunamo cyatangijwe bibuka abatutsi bishwe bakajugunywa mu cyuzi cya Nyamagana
Mu karere ka Nyanza ibikorwa byo gutangiza icyumweru cyo kwibuka ku nshuro ya 21 Jenoside yakorewe abatutsi muri Mata 1994 byakorewe ku cyuzi cya Nyamagana kiri muri aka karere  bibuka abatutsi b’inzirakarengane bishwe bakajugunywa muri icyo cyuzi.
Abazi amateka y’icyo cyuzi bavuga ko cyajugunywemo abatutsi benshi gusa ngo kugeza ubu umubare wabo nturamenyekana neza nk’uko ubuyobozi bw’akarere ka Nyanza aho iki cyuzi gihererereye bubivuga.
Uhagarariye umuryango IBUKA urengera inyungu z’abarokotse Jenoside mu karere ka Nyanza Kayigamba Canisius yasobanuye amateka y’icyuzi cya Nyamagana avuga ko cyashyizweho n’umwami Rudahingwa ngo agamije gutuma i Nyanza yari atuye hagira ahantu hafite amafu n’amahumbezi.
Uyu muyobozi wa IBUKA mu karere ka Nyanza yavuze ko muri icyo cyuzi hajugunywemo abatutsi benshi bo mu karere ka Nyanza ndetse n’abaturukaga ku Kibuye n’igice gito cy’iyahoze ari perefegitura ya Gikongoro baje bahunga ariko bakagwa mu maboko y’abicanyi.
Yagize ati: “ Iyi niyo mpamvu yatumye mu karere ka Nyanza dutangiriza icyumweru cy’icyunamo ku cyuzi cya Nyamagana kugira ngo twibuke izo nzirakarengane z’abatutsi zishwe zikakijugunywamoâ€.
Umuyobozi w’akarere ka Nyanza Murenzi Abdallah wifatanyije n’abaturage b’imidugudu yegereye icyuzi cya Nyamagana yashimye abaje bose kubafata mu mugongo no kubihanganisha mu kwibuka abatutsi b’inzirakanengane baburiye ubuzima bwabo muri icyo cyuzi.
Yanashimiye ubutwari bw’ingabo zahoze ari iza FPR Inkotanyi ku butwari zagize bwo guhagarika Jenoside yari ifite ubukana mu karere ka Nyanza ndetse no hirya no hino mu gihugu cy’u Rwanda.
Mu kiganiro cyahawe imbaga y’abantu bari bateraniye ku cyuzi cya Nyamagana cyatanzwe na guverineri w’Intara y’Amajyepfo Alphonse Munyantwari cyagaragaje ukuri kwa jenoside yakorwe abatutsi mu Rwanda.
Uyu muyobozi w’Intara yashimangiye   ko Jenoside yateguwe ngo n’ubwo hari benshi bakomeje kuyipfobya yasabye ko abo bamaganwa nk’uko ari nawo umurongo uzagenderwaho mu kwibuka kuri iyi nshuro ya 21 jenoside yakorewe abatutsi mu Rwanda.


text:
Ku wa Gatandatu, tariki ya 24 Ugushyingo 2018, ku cyicaro cyarwo kiri Lakilaki, Arusha muri Repubulika Yunze Ubumwe ya Tanzaniya, Urwego Mpuzamahanga Rwashyiriweho Gukora Imirimo y’Insigarira y’Inkiko Mpanabyaha (IRMCT) yakiriye icyiciro cya nyuma cy’Irushanwa rya 18 ryerekeranye n’Amategeko mpuzamahanga arengera abantu mu gihe cy’intambara rihuza Afurika yose kandi ritegurwa buri mwaka na Komite Mpuzamahanga y’Umuryango Utabara Imbabare wa Croix-Rouge.
Iryo rushanwa ryateguwe mu rwego rw’inshingano ya Komite Mpuzamahanga y’Umuryango Utabara Imbabare wa Croix-Roue ufite yo gusobanura kurushaho amategeko mpuzamahanga arengera abantu mu gihe cy’intambara maze rihuza amakipe y’abanyeshuri bari mu cyiciro cya mbere cya kaminuza mu bihugu by’Afurika bikoresha ururimi rw’icyongereza. Irushanwa ry’uyu mwaka ryitabiriwe n’amakipe icumi yavuye mu bihugu umunani by’Afurika. Abari mu irushanwa basabwe kwishyiramo ko bari mu gihe cy’amahina maze bahabwa inshingano zinyuranye kugira ngo bagaragaze ubumenyi n’ubushobozi bafite mu byerekeranye n’amategeko akurikizwa.
Icyiciro cya nyuma cy’irushanwa cyayobowe na Vagn Joensen, umucamanza wa IRMCT, Faustin Nteziryayo, umucamanza mu Rukiko rw’Umuryango w’Afurika y’Iburasirazuba, Thadeo Mwenempazi, umucamanza mu Rukiko Rukuru rwa Tanzaniya, Dogiteri Eve Massingham, Umujyanama mu by’amategeko ku rwego rw’akarere muri Komite Mpuzamahanga y’Umuryango Utabara Imbabare wa Croix-Rouge, Ishami rya Nairobi, na Hillary Kiboro, Umujyanama mu by’amategeko muri Komite Mpuzamahanga y’Umuryango Utabara Imbabare wa Croix-Rouge, Ishami rya Nairobi. Ikipe ya Kaminuza ya Reta yo mu ntara ya Midlands muri Zimbabwe ni yo yegukanye intsinzi mu irushanwa ry’uyu mwaka.
Mu myaka 17 ishize, Urukiko Mpanabyaha Mpuzamahanga Rwashyiriweho u Rwanda, kimwe na IRMCT yarusimbuye, byateye inkunga irushanwa ryerekeranye n’Amategeko mpuzamahanga arengera abantu mu gihe cy’intambara rihuza Afurika yose kandi ritegurwa na Komite Mpuzamahanga y’Umuryango Utabara Imbabare.


text:
Rick Warren ni umupasiteri w’umunyamerika akaba n’umwanditsi w’ibitabo.
Turacyari ku munsi wa Karindwi muri ya minsi mirongo ine twihaye yo gusoma igitabo cyanditswe na Rick wallen, yitwa “Ubuzima bufite intego” uyu munsi umutwe dusoma ufite intego yitwa “Imvano ya buri kintu” igice cya gatatu.
NI UWUHE MUGAMBI W`UBUZIMA BWAWE?
Kubaho igihe gisigaye cy`ubuzima bwawe ugambiriye guhesha Imana icyubahiro bizasaba guhindura ibyo uha agaciro ka mbere, uburyo ukoresha igihe, abo mu sabana, ndetse n`ibindi byose. Hari ubwo bizasaba guhitamo inzira ikomeye aho guca mu yoroshye. Na Yesu ubwe yarwanye iyo ntambara. Ubwo igihe cye cyo kujya ku musaraba cyari cyegereje,yavuze ijwi rirenga agira ati ‘’None umutima wanjjye urahagaze,kandi navuga iki? Nti’ Data nkiza undokore iki gihe?kandi aribyo byanzanye ngo nkigeremo? Ahubwo Data, ubahiriza izina ryawe.’’yohana 12:23-28, Yesu yari ageze mu mayira abiri agomba guhitamo.
Ese yemeye gusohoza umugambi wamuzanye ahesha Imana icyubahiro cyangwa asubire inyuma ajye kwiberaho ubuzima bworoshye, bwirebaho gusa?
Nawe ayo ni yo mahitamo ari imbere yawe. Ese uzahitamo kwikurikirira intego zawe bwite,wishakira ubuzima bworoshye n`ibikunezeza cyangwa se uzahitamo kumara igihe gisigaye cy`ubuzima bwawe ushaka icyubahiro cy`Imana uzirikana ko yasezeranije ibihembo mu buzima buhoraho? Bibiliya iravugango “Umuntu wese wihambira kuri ubu bugingo uko buri aba abwangije. Ariko iyo wemeye kurekura,…,uzabugumana iteka, ari ubugingo bw`iteka.’’johana 12:25.
Igihe kirageze ngo ukemure icyi kibazo. Ugiye kubaho ute_wirebaho wowe ubwawe cyangwa ukorere Imana? Ushobora kumva ufite gushidikanya kuko wibwira ko utashobora kubona imbaraga zo kubaho kubw`Imana. Ntuvunike. Imana izaguha ibyo uzakenera byose bizagufasha kubigeraho nuramuka uhisemo kubaho kubwayo.
Bibiliya iravuga ngo’’ Ibintu byose bitanga ubugingo bunezeza Imana twabihawe mu buryo bw`igitangaza kubwo kumenya mu buryo bwihariye kandi bw`inkoramutima uwaduhamagariye kwegera Imana.’’2petero 1:3 Ubu usoma aya magambo,Imana irakurarikira kubaho uyikesha icyubahiro kubwo gusohoza imigambi yakuremeye.
Ni bwo buryo bwonyine bwo kubaho by`ukuri. Ubundi buryo busigaye ni ukubona iminsi ishira. Ubuzima nyakuri butangira iyo wiyeguriye Yesu Kristo burundu.
Niba utizera ko ibi wabikoze,ntakindi ukeneye uretse kumwakira no kumwizera. Bibiliya iduha isezerano ko “Abamwemeye bose bakizera izina rye yabahaye ubushobozi bwo kuba abana b`Imana.”yohana 1:12
Ese wakemera ukakira iyo mpano y`Imana?
Icya mbere wizera. Wemere ko Imana igukunda kandi yakuremye ifite imigambi yayo ku ko Imana yagutoranije ngo ugirane ubusabane na Yesu Kristo wapfuye kumusaraba ku bwawe. Wemere ko ibyo waba warakoze byose mu buzima, Imana yiteguye kukubabarira. Icya kabiri, Wakire Yesu mu bugingo bwawe nk’umwami n’umucunguzi wawe. Wakire imbabazi ze kubw’ibyaha byawe. Wakire umwuka we uzaguha imbaraga zo gusohoza imigambi y`ubuzima bwawe.
Bibiliya iravugango’’Umuntu wese wemera kandi akizera uwo mwana aba abonye ibya ngombwa byose,ari bwo bugingo bwuzuye kandi buhoraho.’’yohana 3:6
Aho waba uri hose usoma aya magambo, ndagusaba ngo wubike umutwe uvuge iri sengesho rizahindura ubugingo bwawe kugeza mu bugingo bw`iteka:“Yesu,ndakwizeye kandi ndakwakiriye.’’Ngaho risenge. Niba urivuze ubikuye ku mutima,Imana iguhe umugisha! Ikaze mu muryango w`abana b`Imana! Ubu noneho witegiye guhishurirwa no gutangira kugendera mu mugambi w`Imana ku buzima bwawe. Ndakwinginga ngo ubanze ushake umuntu ubwira icyemezo wafashe, Kuko uzakenera inkunga y`abandi.
GUTEKEREZA KU NTEGO Y`UBUZIMA BWANJYE
Ingingo yo Kuzirikana: Byose ni kubwayo.
Umurongo wo Gufata mu Mutwe: "Byosebikomoka ku Mana. Byose bibeshwaho n’imbaraga zayo, kandi bibereyeho kuyihesha Icyubahiro’’Abaroma 11:36
Ikibazo cyo Gutekerezaho: mu mibereho yanjye isanzwe ya buri munsi,ni
Hehe nshobora kurushaho kubona ubwiza bw`Imana?


text:
Muganga w’abarwayi bo mu mutwe yagiye indera gupima abarwayi ashaka kureba abashobora kuba barorohewe, ni uko arababwira ati “Mwese uko muri aha muri inkoko.”; ngo babite mu gutwi, abasazi bose batangira kubika nk’amasake, ariko umwe muri bo ariyicarira ntiyagira icyo akora, muganga agirango we ashobora kuba yakize aramubaza ati “ko wowe wicaye aho?”; undi ati “Erega ngewe ndi inkoko kazi ubu ndaraririye.”
Leave your vote
This post was created with our nice and easy submission form. Create your post!


text:
“Nicyo kizatuma twebwe abagaragu bayo, duhaguruka tukubaka” (Nehemiya 20b.)
Ku itariki ya 06 Nzeri 2011, kuva saa tatu za mugitondo, ku Gisozi mu kibanza giteganye na Kaminuza Yigenga ya Kigali (ULK), habereye umuhango wo gutangiza ku mugaragaro inyubako nshya z’icyicaro cy’itorero rya ADEPR mu Rwanda.
Biro nyobozi, bamwe mu bagize inama y’ubuyobozi barimo abashumba b’indembo n’impuguke, abashumba b’amatorero y’uturere, abakuru b’amatorero na bamwe mu bavugabutumwa, bamwe mu bakozi ba ADEPR, Umuyobozi w’Umurenge wa Gisozi, Umuyobozi w’Akagali ka Ntora aho izo nyubako ziri kwubakwa, bari bitabiriye ibyo birori.
Chorali Silowamu yo ku Mudugudu wa Kumukenke mu itorero rya Gasave yari yabukereye kwizihiza uwo munsi mwiza w’amateka adasanzwe muri ADEPR.
Umuvugizi w’itorero rya Pentecote Rev. Past. USABWIMANA Samuel amaze gusoma ijambo ryanditse muri Nehemiya 2:17b-18: “Nimuze twubake inkike y’i Yerusalemu tutagumya kuba igitutsi……nuko biyungamo bagira imbaraga zo gukora uwo murimo mwiza.”
Ku murongo wa 20a&b, handitse ngo: “Maze ndabasubiza nti Imana nyir’ijuru niyo izatubashisha. Nicyo kizatuma twebwe abagaragu bayo, duhaguruka tukubaka”. Hakurikiyeho umuhango wo gukingura ku mugaragaro inyubako y’icyicaro gikuru cy’itorero rya ADEPR igizwe n’amazu akurikira:
- Guest house (3 niveaux)
- Salle polyvalente yakira abantu 1500
- Bibliotheque na restaurant
- Head office ( 5 niveaux)
- Stade
Umuyobozi w’Umurenge wa Gisozi, afatikanije na bamwe mu bayobozi bakuru b’itorero, bamennye beton kuri niveau ya kabiri ku nyubako ya Guest house aho igeze yubakwa, nk’ikimenyetso cyo gukingura inyubako.
Past. SEBITEREKO, Umushumba w’itorero rya Kanombe yakomeje asenga Imana ashima kandi anasaba ati: ”Mana, uzagera aha hantu wese arushye azaharuhukire, uzahagera arwaye azakire…”
Umuyobozi w’umurenge yashimiye itorero rya Pentekote ADEPR ubufatanye bwiza, n’iterambere rizanye mu Murenge wa Gisozi. Yishimiye ko itorero rizunguka kandi n’igihugu kikunguka, cyane ko n’izo nyubako zizaba zijyanye n’igishushanyo mbonera cy’Umujyi wa Kigali.
Yashoje yizeza itorero ubufatanye bwiza mu ishyirwa mu bikorwa ry’icyo gikorwa gitangiye kugeza kirangiye.


text:
Afite imyaka 24 y’amavuko ni ikigereranyo kuko atazi neza igihe yavukiye ahubwo azi gusa ko yatoraguwe mu cyahoze ari Zaïre ahagana mu 1997 ari umwana umaze kumenya kuvuga. Inkuru ye ihera ubwo, ikageza ubu ubwo avuga ko abaho nk’utaravutse, ntazi nyina cyangwa se, nta bavandimwe nta bene wabo. Iteka ngo ahata ubwonko bwe kwibuka cyane ngo arebe ko yakwibuka ishusho ya nyina, se cyangwa abavandimwe be agaheba. Ahorana ikizere ko hari uwe waba ukiriho kandi hari igihe azababona.
Yatoraguwe na Croix Rouge muri Repubulika ya Demokarasi ya Congo (Zaïre) baramufotora, bamubaza uko yitwa ababwira ko yitwa Eric, ariko ngo ntiyahamya ko ari naryo zina rye neza ahubwo ngo niryo ryamujemo icyo gihe nk’uko abivuga kuko yari muto cyane.
Ifoto bamufotoye niyo mateka agendana, nicyo kimenyetso yerekana ashakisha umuntu wese wo mu muryango we cyangwa uwamenya uwo mu muryango we.
Yumva ko mu 1997 ari bwo bamugaruye mu Rwanda bamujyana mu kigo k’imfubyi i Kabgayi ari naho yakuriye, umunsi umwe ngo umukobwa wagikoragamo yamubajije irindi zina rye ritari Eric kugira ngo yuzuze impapuro zimuranga, amubwira ko ntarindi zina agira, nuko uwo mukobwa ngo aramubwira ati ‘nkongereyeho Nsengiyumva’. Kuva ubwo yitwa Eric Nsengiyumva.
Yabaye mu kigo k’imfubyi kandi i Mbare ya Shyogwe muri Muhanga.
Eric avuga ko kubera ibibazo yaciyemo by’ubupfubyi ariko cyane cyane kutagira umuryango waba uwa bugufi n’uwa kure byamugizeho ingaruka zikomeye mu buzima, gusa yabashije kwiga arangiza amashuri yisumbuye.
Kuki yabwiye Umuseke ibye….
Mu buzima bwe avuga ko yatangiye gushakisha abe no kwibeshaho afite imyaka 10. Kuba mu miryango byaramugoye cyane kubera ko hamwe bamucunaguzaga ahandi ntibabashe kwakira ubuzima bwe.
Avuga ko yashakishije umuryango we mu buryo bwose bushoboka ashoboye, ndetse no ku mbuga nkoranyambaga. Bamwe ngo baramwumvaga nibura bakamukomereza ikizere cyo gukomeza gushakisha, abandi bakamuca intege ngo nahore si we gusa ufite iki kibazo.
Muri byose ariko yakomeje kubaho yumva yizeye kuzabona umubyeyi we cyangwa umuvandimwe we.
Yaganirije ikibazo cye inzego zinyuranye, avuga ko hari umuyobozi wanamugiriye inama yo kwegera itangazamakuru akavuga inkuru ye ko yenda hari uwakumva imureba, azi umuryango we cyangwa se ari umwe mu be.
Ati “Iyo mbonye abana n’abakuru bari kumwe n’ababo bishimye nanjye bintera gutekereza ko nanjye hari abanjye ikibazo gusa ari uko tutarabonana. Nkakomeza kwibaza nti ese abanjye bariho? Ese nanjye mfite aho nkomoka? Nkakomeza nkashakisha…”
Yerekana ifoto ye Croix Rouge yamufotoye, nicyo kimenyetso, nicyo kimuranga, niyo mateka ye, nta kindi kintu afite. Icyo gihe yari mu kigero k’imyaka ibiri, aba yizeye ko hari uwe cyangwa uwari umuzi wayitegereza akamumenya bakabonana.
Kubaho ari nyakamwe si ibye wenyine, hari abandi bana benshi nka we badafite imiryango. Gusa abenshi usanga batayifite ariko barayigeze, bafite iya kure cyangwa bafite amateka. Ikirenzeho kuri we ni uko nta n’amateka.
Ati “ibi bituma nibaza niba nanjye naranabyawe nk’abandi bana. Bituma numva ndiho nk’utaravutse. Bituma kandi nibaza icyo nzabwira abo nanjye nzabyara, nimbagira,.”
Eric Nsengiyumva ubu yirwanaho mu buzima, akorera abantu uturimo tunyuranye bakamuha amafaranga amubeshaho.
Nsengiyumva azi neza ko hari abandi bashobora kuba bahuje ikibazo akabasaba kudaheranwa n’agahinda ngo biyange, ahubwo bakomeza kugerageza gushaka ababo no gushaka ubuzima nubwo bari mu kibazo gikomeye.
Nsengiyumva yibaza ko hari abandi bahuje ikibazo, agasaba ko MINALOC yareba uko ibabarura ikabamenya ikanabafasha muri iki kibazo cyabo kihariye, kuko ngo ingaruka kibagiraho ni nyinshi cyane kandi amaherezo zigera no ku gihugu kuko batafashijwe kubana cyangwa kurenga iki kibazo.
Eric ahorana ikizere cyo kuzabona abe, ahorana ikizere kinshi… Aboneka kuri telephone +250 784 694 349
Jean Pierre NIZEYIMANA
UM– USEKE.RW


text:
Umuhesha w’inkiko w’umwuga aramenyesha abantu bose babyifuza ko taliki 30/9/2019 guhera saa yine za mu gitondo (10h00) azagurisha muri cyamunara umutungo utimukanwa ugizwe n’isambu irimo ikawa n’ishyamba wa Rwigema Paul uherereye mu Karere ka Nyaruguru, Umurenge wa Kibeho, Akagali ka Kibeho , umudugudu wa Akajonge kugira ngo hishyurwe umwenda Rwigema Paul abereyemo Ruhara Jean uhagarariwe na Mugiraneza Emmanuel.
Cyamunara ikaba izabera aho umutungo uherereye. Niba ukeneye ibindi bisobanuro wasoma itangazo riri hano hasi cyangwa se ugahamagara kuri Tel igendanwa ya Me Ruvusha Justin: 0784859763/0785762006.


text:
Ibi ni ibyatangarijwe mu inama yahuje urugaga rw’abikorera (PSF) bo mu Karere ka Rusizi n’uboyobozi bw’ako karere ku wa 09 Werurwe 2016, nk’uko abikorera bo muri aka karere babigaragarije ubuyobozi bw’akarere ngo iki kibazo kiri kugenda gihindura isura cyiyongera.
Habyarimana Martin umwe mu bakora umwuga wo gucuruza amafaranga mu buryo bwemewe n’amategeko avuga ko iki kibazo kiri kugenda gifata intera kuko Abanyekongo baza mu isoko bakabaza ibicuruzwa mu madorari nk’uko bimeze iwabo
Ibyo ngo bituma amafaranga y’u Rwanda ata agaciro bikanabahombya nk’abakora uwo mwuga yagize ati” Biriya bintu bitesha agaciro ifaranga ry’u Rwanda amadovizi iyo yinjiye aba agomba kugira uburyo yinjiramo n’aho abarizwa hakamenyekana ayinjije mu igihugu.”
Akomeza avuga ko umurimo wabo wo kugura no kugurisha amafaranga ubahombera kuko ukorwa n’abantu batabyemerewe kandi bikagira ingaruka mbi ku gihugu.
Bamwe mu bacuruza ayo madevize bavuga ko batunzwe no gukora muri ubwo buryo bunyuranyije n’amategeko agenga ubucuruzi bw’amafaranga y’amadovize ariko nyuma yo gucuruza ngo bayajyana ku bayavunja bityo bakavuga ko batashima icyo cyemezo cyo kubahana.
Kabango Jean yagize ati” Hari abantu bakora akazi ko gucuruza amafaranga hari n’abayafata bagurisha ibicuruzwa byabo ariko iyo turangije gucuruza tuyajyana kuyavunjisha urumva icyemezo cyo guhana ababikora nigishyirwa mu bikorwa bizatubangamira ni bo bakiriya bacu.”
Umuyobozi w’Akarere ka Rusizi Harerimana Frederic yavuze ko hashize igihe bigisha abantu bacuruza amafaranga y’amanyamahanga mu buryo bunyuranyije n’amategeko kubireka ariko ngo nyuma yo kwanga kubicikaho ngo hagiye gukurikizwa ibihana.
Yagize ati” Abantu babonye umwanya wo gusobanurirwa ko ibyo bakora binyuranyije n’amategeko icyo tugiye gukora ni uko nyuma yo kubigisha hagiye gushyirwa mu bikorwa ibihano biteganywa n’amategeko ubu tugiye gufata no gufatira ibihana ababikora.”
Hashize umwaka urenga abavunja bakanacuruza amafaranga y’amanyamahanga mu buryo butemewe n’amategeko baburirwa kubireka.


text:
Arakoze senateri adukuye mu rujijo. Nanjye najyaga nibaza umuco nyarwanda wicwa uwo ariwo. Ahubwo abazungu batwigishije kwambara kandi ni byiza. Jye sinatinya kuvuga ko mu bijyanye n" imyambarire abanyarwanda nta muco bagiraga
Nashobewe kukumva pe
Harya ngo nturi Moralist.Wicaye muri Senat
yigihugu mu mwanya tukubahiramo wa FPR
unatwereke ko utitaye na busa kungaruka yijambo
ufite. Burya ntitwitaye kubyo utari ahubwo
aho wicaye ni mu mwanya wimanzi zizira guteshuka.
Nashobewe kukumva pe
Harya ngo nturi Moralist.Wicaye muri Senat
yigihugu mu mwanya tukubahiramo wa FPR
unatwereke ko utitaye na busa kungaruka yijambo
ufite. Burya ntitwitaye kubyo utari ahubwo
aho wicaye ni mu mwanya wimanzi zizira guteshuka.
birababaje,umubyeyi koko?ESE ibibero nibicurizwa?ahhhhaaaa
Professor ndamwemeye njye ndi umu mama udakuze uri munsi ya 30 ans
Ariko bigishe abo bagabo ko iduka iyo ririmo imyenda utayiba ngo nuko bari bafunguye imiryango
Ntago Alimentation zose abadafite cash twinjira ngo nuko baba barangaje imiryango
Aha ndashimangira ko abagabo.bakeneye kujya barya akagabuye
Nabo.bakobwa bakigishwa gukora ikintu at their own risk
Niba atafashwe kungufu ubwo yarazi ibyo yakoraga
Babyeyi twigishe abana bacu ko ibyo bakora ari ingaruka kuribo kurusha kuba ku mubyeyi cg uwo mugabo
Erega ubundi kwambara amahenure nta kibazo byagateye. Ahubwo ikibazo ni abagabo bashiturwa niyo myambarire. Kureba ayo maguru n’ibyo bibero bigatuma umwifuje, ugatangira gushaka contact ze, ibirara byo bitewe naho bari bigafata ku ngufu. Nyamara uwabyambaye we ntabwo ari icyo yaragendereye. Mu Rwanda bambaraga amashabure, mu gatuza habaga ari wazi, amabere yose ari hanze. gufata ku ngufu nkeka ko byari bike ugeraranije n’uyu munsi. Kandi uwatwaraga inda y’indaro, yahanishwaga urupfu, kurohwa. Ngo babajyanaga ku IJWI. Abatwa nibo babarohaga, uretse ko akenshi babihoreraga, ngo nibo bavuyemo ABAHAVU. Muri AFRIKA Y’IBURENGARAZUBA, na n’ubu abakobwa, abagore, bambara hasi gusa, hejuru ntakintu. Aha ndavuga mu byaro byaho, iyo bari mu mirimo. Ubanza biterwa n’ubushyuhe buhari, si ukubura ibyo bambara. Ariko ntibafatwa ku ngufu. Barabyubahirwa. Kandi ni ibihugu by’iganjemo ISLAM. Muri BRESIL, byo ni ibindi. Abazungu ibyabo murabizi, kuri za plage na za piscine. YEGO IYO NI IMICO ITANDUKANYE. Mu rwanda umuco ukaba warahindutse, aho imyenda iziye. Ku mwaduko wabazungu. Kwa mbara ukikwiza; Ugahisha imyanya yose ndanga gitsina; UBWO WABAYE UMUCO. Ubirenze akaba yatandukiriye. Ariko ngo imideri igenda igaruka. Nyine ubu, kwambara imyenda iteye isoni, igaragaza ubwambure, ntibikiri mu muco nyine. Nkuko hambere kwimyira muruhame, warangiza ukihanaguza ibiganza byawe, ntacyo byari bitwaye. Gusangirira ku muheha, ku icupa, byabayeho, ariko ubu ni ikizira. NIBA KWAMBARA UBUSA MU RUHAME, HARI ABO BINGAMIRA, BYONGEYE BIGATEZA INGORANE, GUFATWA KU NGUFU, GUTWARA INDA(gusa abambara batyo si nabo bazitwara cyane), ubwo twabireka, bikitwa umuco mubi udakwiye.
Mumureke yivugire.harya agira ABANA mperuka ari umuhungu hhhh ndumiwe
Oya Mze Tito imyambaro myiza ni iri dessent . Gereranya n_ umwanya uriho upime amagambo uvuze n’ uburemere buterwa n’ ibibazo by’ abangavu batetwa inda imburagihe ( ibyo bibaxo umuryango nyarwanda urabyikoreye) nawe ngo nibahenure.
Yewe garukira aho , nuko nyine akarenze you munwa karushya ihamagkara
Nako Mzee Kijana arakunkosorera araje avuge neza kuko niwe Mutoza w’ ikirenga Ijabo n’ ijambo bye burya bikiza byinshi
Nguko ngayo Rwanda terimbere. Mbabajwe nabirirwa bata umwanya ngo barigisha indangagaciro. Niyo mpamvu abagore bananiranye birirwa bereka ibibero abategetsi nako babashimisha. Hehe numuryango uhamye!
Njye ariko ibyo TITO avuga ndemeranya nawe. Natwe hari ibyo dutindamo bitakijyanye n’aho isi igeze.
Yewe ndumiwe.
Uyu musaza najyaga mwemera ku bitekerezo ariko ibi byo wapi rwose, umusaza nawe aba yikundira kwirebera ibibero pe. Menya n’abakobwa be bambara uko ambyumva akaba ari yo mpamvu afite mbene ibitekerezo. Ni iby’Abapadiri se bihuriye he mzee? (aha rwose uratannye), none bigisha umuco wo mu Rda? ou bigisha indangagaciro! nakwemeraga none ibitekerezo byiza menya bimaze gushiramo.
mumanze murebe impamvu iyomyenda yakozwe! kuki batakoze igaragaza amaberese ,!!?
Amayeri yashitani nimenshi uzashaka gukizwa azakizwa naho umuco ntago aricyo kibazo murakoze!
Noneho nkulikijuko abivuga ndumva icyaha arukugaragaza amaguru mabi naho ameza kuyanika nibibero byiza ntaribi. Yemwe bako jyamushyira umusaza rwose mujye kumumurikira ibyiza bitatsurwanda yiherijisho ashiragahinda, Abasaza bubu weeee. Ba shaddybu nabandinkawe nababuiriki, nimubityaze rwose akazi kabonetse


text:
Umuhesha w’inkiko w’umwuga aramenyesha abantu bose ko babyifuza ko kuwa gatanu taliki ya 24/5/2019 saa yine za mu gitondo (10h00) azagurisha muri cyamunara umutungo utimukanwa ugizwe n’inzu wa Mukanyatanyi Appolinarie na Gatoto Emmanuel iherereye mu Karere ka Gasabo, Umurenge wa Jabana, Akagali ka Bweramvura, Umudugudu wa Gitenga ngo hashyirwe mu bikorwa umwanzuro w’urubanza rw’abunzi b’Akagali ka Bweramvura wo kuwa 22/6/2018.
Cyamunara ikazabera aho umutungo uherereye. Ukeneye ibindi bisobanuro wahamagara kuri nomero 0783663258.


text:
Kuri uyu wa kabiri mu kiganiro n’abanyamakuru kigamije imyiteguro y’igitaramo kiswe “Kuramya bikora ku mutima w’Imana” kizabera kuri CLA Nyarutarama tariki 17 Gashyantare 2019, Prophet Sultan Eric yashishikarije abantu kumenya umuhanuzi wa nyawe.
Prophet Sultan yavuze ko hari bamwe biyita ko ari abahanuzi kandi atari bo.
Ati “Hari umuhanuzi uhanzweho n’imyuka mibi, ashobora guhanura ibintu bikaba. Hari umuhanuzi w’ukuri ufite impano yo guhanura ariko atari iy’Imana, uwo nimuhura azakubwira ibiva ku myuka ye. Babeshya ko ari abahanuzi ariko atari ab’Imana ahubwo ni aba Sekibi (Satani).”
Prophet Sultan avuga ko abahanuzi bavuga ko Imana yavuze kandi itavuze bakwiye gushaka ikindi bakora, kuko ngo hanze hari byinshi byo gukora.
Ati “Nashishikariza Abahanuzi b’ukuri ko baba maso. Hari amahame ngenderwaho y’abahanuzi kugira ngo barusheho gukura mu Mwuka w’ubuhanuzi. Abantu bagomba kumenya umuhanuzi, ugusengera akakuva imbere wamaze kumenya ko ari Umuhanuzi cyangwa atari we.”
Prophet Sultan avuga ko ikimenyetso kiranga umuhanuzi wa nyawe ari uko abwira uwo ahanurira ibyahise, akabona kumubwira ibizaza. Abenshi (abantu benshi) ngo baguye mu mutego w’Abahanuzi bababwira ibintu bitazaba. Abo ngo si Abahanuzi ahubwo ni abiyitirira kuba Abahanuzi.
Umuramyi mu ndirimbo zihimbaza Imana, Muhumure Confiance yavuze ko iki gitaramo kigiye kuba ku nshuro ya gatandatu.
Ati “Muri iki gitaramo tuzaririmbira Imana, tubwirize, hazaba harimo n’Ubuhanuzi.”
Gahunda nyamukuru ngo ni uguhindura ubuzima bw’umuntu no gufasha imitima y’abantu ikomeretse, ishaka Imana.
Igitaramo kizaba kirimo Alarm Ministry, True Promises, Healing, Herman Worship, Simon Kabera n’abandi bahanzi.
Kizabera kuri CLA-Nyarutarama, abazakinjiramo bazishyuzwa VVIP Frw 10,000, VIP Frw 5000 ahandi azaba ari Frw 3000.
Prophet Sultan Eric yavuze ko abaririmbira Imana mu mwuka umwe, umwuka w’Imana umanuka ngo niyo hatabaho ubuhanuzi ukuboko kw’Imana kuza gukiza abantu.
Daddy SADIKI RUBANGURA
UM– USEKE.RW


text:
Urwandiko rwa MUGEMANA Ghislain rusaba guhinduza izina
INGINGO Z’INGENZI Z’URWANDIKO RWA MUGEMANA Ghislain RUSABA GUHINDURA IZINA
Uwitwa MUGEMANA Ghislain mwene MUGEMANA Francois na MUKAMWEZI Charlotte utuye mu mudugudu wa Rwezamenyo, Akagari ka Niboye, Umurenge wa Niboye, Akarere ka Kicukiro mu mujyi wa Kigali, uboneka kuri telephone 0788472262;
Yasabye uburenganzira bwo kongera izina Michael ku mazina asanganywe MUGEMANA Ghislain akitwa MUGEMANA Michael Ghislain.
Impamvu atanga ni uko yabatijwe izina Michel mu idini Katorika muri Paruwase ya Kicukiro ariko akaba yifuza ko ryahinduka Michael mu rurimi rw’Icyongereza kubera ko yigiye mu gihugu cya Kenya barihindura mu cyongereza.
Akaba asaba kwemererwa binyuze mu nzira zemewe n’amategeko, kongera izina Michael, mu mazina asanganywe Mugemana Ghislain bityo akitwa MUGEMANA Michael Ghislain mu gitabo cy’irangamimerere kirimo inyandiko ye y’ivuka.
************